Nakon razvoda životni standard više nije garantovan - Dijalog.net\nNaslovna Vesti Evropska unija Nakon razvoda životni standard više nije garantovan\nRim, 12. maj 2017. – Italijani koji se razvode od dobrostojećih supružnika više ne mogu da traže pravo da zadrže isti životni standard kao u doba braka, odlučio je Kasacioni sud, menjajući time praksu koja se primenjivala 27 godina.\nU izjavi za italijansku Republiku, bivša supruga nekadašnjeg italijanskog ministra ekonomije ocenila je da će ova odluka naneti nepravdu mnogim ženama, jer one često ulažu u uspeh svojih muževa nauštrb sopstvene karijere, preneo je Euractiv.\n"Bračni odnos se gasi ne samo na ličnom već i na ekonomskom i imovinskom planu", objasnio je Sud u odluci koja je objavljena 11. maja.\nZa italijansku Republiku, navodi da ju je ova odluka "uništila" jer ni apelacioni ni kasacioni sud nisu uzeli u obzir elemente kojima se dokazuje stvarno stanje, da nema n ovac, kuću i izdržava majku, bolesnu udovicu.\nPrethodno Sud odobrio odricanje od autorskih prava za dobrobit slabovidih\nSledeće U susret međunarodnom danu porodice\nLuksemburg, 10. novembar 2020. – Sud pravde EU presudio je da je Italija “prekršila …\nTop Tags Evropska unija evropske integracije OCD istraživanje Društvo mediji mladi vladavina prava lokalna samouprava Vlada Republike Srbije konkurs Evropska komisija ljudska prava Srbija i Evropska unija Civilno društvo


KB5001448: ispravka za Windows 2013: mart 2021.\nOvaj članak opisuje ispravku za Windows Compact 2013. Ova ispravka rešava problem kada korisnik izabere drugu vremensku zonu koja ima letnje/zimsko vreme (DST), a zatim klikne da bi onio izbor u polju za potvrdu "Automatski prilagodi sat za čuvanje letnje/zimske vreme", korišćenje procesnog sandučeta na uređaju se bliži 100%. Uređaj se zbog ovog problema ne odaziva i mora da se isključi.\nWindows ugrađena mesečna ispravka za 2013. (mart 2021.) sada je dostupna korporaciji Microsoft. Da biste preuzeli Windows ugrađenu mesečnu ispravku za 2013, idite u Centar za partnere uređaja (DPC).\nU meniju Napravi izaberite stavku Čišćenje rešenja, azatim stavku Napravi rešenje.


Strošena češma Arhiva - Far\nPočetnaPosts Tagged "Strošena češma"\nStrošena češma Tag\nVIDEO: Putokaz za decu – Strošena češma\nU okviru serijala “Putokaz za decu” ispričaćemo vam priču o Strošenoj češmi. U Dimitrovgradu postoji nekoliko mahala sa autentičnim imenima, a jedna od najupečatljivijih je Strošena češma, koja je možda starija i od samog grada. U ovoj mahali rođene su ili živele značajne ličnosti, među kojima velikan\nkultura, razgovori, vesti, video\nGosti emisije "Razgovori" su arhitekta konzervator Ivana Cvetković i istoričar Đorđe Stošić. Oni su deo tima Zavoda za zaštitu spomenika kulture Niš koji je krajem prošle godine sproveo istraživanje starog gradskog jezgra Dimitrovgrada (Caribroda) u cilju evidentiranja objekata, lokaliteta ili celina sa spomeničkim svojstvima. Oni izdvajaju\nParterno uređenje prostora iza tržnog centra u Dimitrovgradu\nPovoljne vremenske prilike pogoduju radovima na uređenju pojedinih lokacija u Dimitrovgradu i prigradskim naseljima. Ekipa portala „Far“ zabeležila je radnu atmosferu u samom centru grada i u naselju „Strošena češma“. https://www.youtube.com/watch?v=rROuP0GXhSU\nPočela rekonstrukcija kanala u naselju „Strošena češma“\nPočeli su radovi na rekonstrukciji kanala u naselju „Strošena češma“ u Dimitrovgradu. Prema rečima Žana Conevića, opštinskog većnika za komunalnu delatnost i putnu infrastrukturu, vrednost investicije je 1,5 miliona dinara, a radove izvodi preduzeće „Erozija“ iz Niša. „Nadamo se da će nam vremenske prilike


Nakon velikih pljuskova koji su zahvatili Beograd ovog popodneva, snimci i fotografije ne prestaju da se objavljuju na društvenim mrežama. A u ovoj nemiloj situaciji, izdvoji se i po koji sarkastičan!\nTako je jedan od korisnika Tvitera objavio video navodno iz gradskog autobusa 84 uz komentar "Osećam se kao Rouz u Titaniku".\nNo i pored ove pošalice, verujemo da nije bilo svejedno putnicima ovog vozila.\nU Beogradu se u toku noći dogodila jedna saobraćajna nezgoda u kojoj nije bilo povređenih, rečeno je Tanjugu u Hitnoj pomoći.


MICHELIN UZ MICHELIN MOŽETE POMOĆI DRUGIMA KADA IM JE TO NAJPOTREBNIJE\nUZ MICHELIN MOŽETE POMOĆI DRUGIMA KADA IM JE TO NAJPOTREBNIJE\nMichelin je pokrenuo novu kampanju komunikacije koja u potpunosti menja način na koji vodeći brend pneumatika predstavlja ono što može pružiti potrošačima. Michelin je odlučio da izmeni svoj stil komunikacije kako bi Brend bio pristupačniji i približio se kupcima. Koncept izgradnje brenda se fokusira na stvaranje emocionalne veze sa potrošačima živopisno predstavljajući kako se možete osloniti na Michelin u kritičnim situacijama.\nSerija realnih situacija prikazuje tipične okolnosti koje mogu da zadese svakog od nas kada je našim najbližima hitno potrebno da ih podržimo svojim prisustvom u napetim, emotivnim trenucima. Mladi otac, majka, prijatelj odustaju od svojih planova kako bi stigli do onih do kojih im je stalo. Oni voze kako bi bili prisutni u trenucima kada su najpotrebniji i tokom svog puta se mogu uzdati u svoje dugotrajne Michelin gume koje će ih bezbedno dovesti do odredišta.\nPublika u Србија novu kampanju može videti na TV-u i raznim kanalima na internetu i van njega, uključujući veb-sajt kompanije Michelin na lokalnom jeziku. Kampanja je počela na regionalnom nivou krajem marta i biće zastupljena na različitim kanalima do април obeležavajući lansiranje pneumatika za putnička vozila MICHELIN CrossClimate+, drugu generaciju revolucionarne inovacije kompanije Michelin.\nDa biste videli novu reklamu Brenda i da biste saznali više o jedinstvenoj ponudi proizvoda komapanije Michelin, uključujući veliki broj povratnih informacija od potrošača, posetite lokalni veb-sajt Brenda. Takođe, pogledajte video na lokalnom jeziku ovde.\nOdnosi sa medijima:\nIrina Dragan - PR menadžer, irina.dragan@michelin.com, 0040.729.308.145


Kako su društvene mreže postale mesto za zakazivanje tuča i zašto se obračunavaju tinejdžeri\nIzvor: RTS, 25.Feb.2021, 11:59\nJoš se prepričavaju nemile scene masovne tuče u Novom Sadu kada su u subotu na ulici teško povređena dva mladića. Nažalost, sličnih događaja ima i u drugim gradovima u Srbiji, ali i komšiluku. Ovakvi obračuni uglavnom se zakazuju preko društvenih mreža. Profesor Fakulteta za specijalnu edukaciju i rehabilitaciju Aleksandar Jugović kaže da mladi imaju potrebu da se dokažu i budu prihvaćeni u grupi, ali i da nikada nismo bili izloženi većem nivou brutalnosti nego što se >> Pročitaj celu vest na sajtu RTS << danas može videti kroz filmove i video-igre, kao i govoru mržnje na društvenim mrežama.\nAleksandar Jugović je, gostujući u Jutarnjem programu RTS-a, rekao da kada je reč o tučama ima i starog i novog konteksta.\n"Stari kontekst je doba adolescencije kada mladi teže da formiraju sopstvene uloge, njihovih izazova, teže da se potvrde u grupi, što je jako bitno. Ono što je novo, to je kontekst društva u kome živimo. Mi razvijamo kompetitivni kapitalizam s jedne strane, a sa druge strane tu je veliki uticaj društvenih mreža, jer životi su danas postali u velikoj meri ne samo oflajn, nego i onlajn", rekao je Jugović.\nNaglasio je da je treći kontekst vezan za epidemiju u kojoj živimo, kao i da najnovija istraživanja pokazuju da je među mlađom populacijom prisutan visok nivo anksioznosti. A mladima je potrebno da iskažu svoje emocije i potrebe, dodaje Jugović.\n"Četvrti kontekst je tradicionalno vezan za porodicu i kada tumačimo ovakve događaje uvek moramo da vidimo iz kakvih porodica potiču ti mladi ljudi, da li je taj nivo agresivnosti i stepen samokontrole povezan sa nekim porodičnim problemima i okolnostima", objasnio je Jugović.\n"Mladi imaju potrebu da se dokažu i budu prihvaćeni u grupi"Na pitanje šta je to što muči mlade i zbog čega su ljuti na svoje vršnjake, Jugović kaže da je adolescencija sama po sebi vreme u kome mladi treba da se formiraju, kao i da na to deluju i ideološki i socijalni faktori.\n"Ono što je bitno za mlade je ta potreba da se dokažu i budu prihvaćeni u grupi. A u ovim obračunima ima dosta onog obrasca koji se tiče i nekih patrijarhalnih modela ponašanja – odbrana časti, iskazivanje hrabrosti", naveo je profesor.\nNaglasio je da je veliki uticaj medija na ponašanje mladih. "Mislim da u istorijskom smislu nikad nismo bili izloženi većem nivou brutalnosti nego što se danas može videti kroz filmove, video-igre, a sa druge strane društvene mreže ma koliko dobrih stvari nam donele one nose sa sobom i neke štete – govor mržnje, kao i visok stepen netolerancije", objasnio je Jugović.\n"Obično se radi o mladima kojima, kada malo začeprkate po njihovoj biografiji, vidite i teškoće u obrazovnom procesu i teškoće u porodici, kao i neke nasilne modele koje su u porodici usvojili tokom odrastanja", dodaje profesor.\nNaglasio je da je čovek biće koje teži da se ostvari, a da taj osećaj besperspektivnosti je za jedan deo mladih koji nisu dovoljno integrisani povezan sa nasilnošću.\nKljučno pitanje – kakav će kišobran biti porodicaGovereći o tome ko su danas idoli mladih, kao i koliki je uticaj rijaliti programa na ponašanje, Jugović kaže da je teško dati odgovor na to pitanje.\n"S jedne strane imamo ambijent društva, profita koji mediji žele da steknu kroz rijalitije ili filmske sadržaje, a s druge strane imate nekog mladog čoveka koji usvaja neke modele ponašanja. To je jedna protivrečnost koja prati ne samo naše društvo, nego i druga", rekao je Jugović.\nDodao je da je ključno pitanje kakav će kišobran biti porodica i kako će se nositi s takvim teškoćama.\n"Kakav će ona biti medijator između medijskog ambijenta, društvenog ambijenta i deteta kome treba da pomogne u procesu odrastanja. Tu su i škole i čini mi se da ima dosta poteškoća u tom procepu između društva, roditelja i tu se negde nalazi i škola. Šta se od nje očekuje, hoće li ona biti samo obrazovna ili i vaspitna institucija", rekao je Jugović.\nNaglasio je da se tu stalno prebacuje loptica ko je više odgovoran.\n"Doba postkorone biće veliki izazov za mentalno zdravlje svih"Ukazao je da je sada još teža situacija, jer srednjoškolci i ne idu u škole.\n"Ova generacija živi uz koronu, mi ćemo tek videti posledice. Sve ono što neka prva istraživanja ukazuju – doba postkorone biće veliki izazov za mentalno zdravlje svih, pa i mladih. Visok stepen anksioznosti, osećanja nejasne budućnosti, besperspektivnosti, straha, ljutnje, što su prirodne emocije u ovoj situaciji, svakako će obeležiti period posle", rekao je profesor.\nNa pitanje kakva je uloga profesora i nastavnika i koliko mogu da utiču na mlade, kaže da se danas čitav teret uglavnom prebacuje na porodicu.\n"Mi moramo da u vremenu koje nailazi da osnažimo i nastavnike i te službe u školama koje se bave decom, mora društvo da bude svesno tih okolnosti", rekao je Jugović.\nKazna treba da pokaže gde je granicaKada je reč o kaznenoj politici i borvaku u kazneno-popravnim domovima, koliko oni mogu da utiču na mlade, Jugović kaže da je to krajnja mera samo za neke.\n"To je trenutak kada više nema kuda i kada je neko napravio teško krivično delo. To je najteža i najlošija mogućnost. Međutim, kada govorimo o mladima i kaznenom sistemu, tu kazna nije u fukciji odmazde, već u fukciji pokazivanja gde je granica, jer deo mladih nije naučio dokle može da ide", poručio je profesor.\nNaveo je da krivičnopravni sistem to treba da pokaže – da je mlada osoba došla do neke granice i da ima dva puta – prosocijalni ili antisocijalni.\n"Antisocijalni put sa sobom nosi sve one tegobe prolaska kroz krivičnopravni sistem i kažnjavanja, etikete, stigme. I kada dođemo do kazne ona treba da bude u fukciji pozivne promene kod mladih", zaključio je Jugović.


Konferencija na temu Razvoj zelene ekonomije | Privredna komora Crne Gore\nU organizaciji FORS Montenegra u Podgorici je 27. i 28. jula održana dvodnevna regionalna konferencija na temu Razvoj zelene ekonomije. Konferenciji su prisustvovali predstavnici državne i lokalne samouprave, medija, privatnog sektora i organizacija civilnog društva iz Crne Gore i zemalja regiona. Na skupu se razgovaralo o mogućnostima i izazovima po razvoj zelene ekonomije, primjerima dobre prakse, kao i projektima i inicijativama poslovnih asocijacija i organizacija civilnog društva u ovoj oblasti. Na otvaranju konferencije govorili su Dr Milena Lipovina Božović, državna sekretarka u Ministarstvu ekonomskog razvoja, Filip Adžić, savjetnik potpredsjednika Vlade i Veselin Šturanović, izvršni direktor FORS Montenegra.\nKlimatske promjene predstavljaju jedan od najvećih problema i izazova današnjice koji je globalnog karaktera i sa posljedicama koje se osjećaju na svim nivoima, a rešavanje ovih problema je urgentno. Rizici i ranjivost na klimatske promjene su vrlo važni i u procesu donošenja mjera adaptacije upravo zbog ljudskog faktora koji svojim djelovanjem utiče na klimu, a time i na sve životne segmente. Stoga, savremenom društvu neophodan je drugačiji, “zeleniji” model ekonomije, koji podrazumijeva inovacije i čuva planetu od klimatskih promjena i ostalih štetnih uticaja.\nPredstavnica Privredne komore Marija Raspopović govorila je na panelu “Mogućnosti razvoja zelene ekonomije u Crnoj Gori”, koja se osvrnula na projekte i inicijative u ovoj oblasti u kojima Komora učestvuje. Ona se osvrnula na projekat izrade Mape puta Crne Gore ka cirkularnoj ekonomiji, koji se realizuje u saradnji sa Programom Ujedinjenih nacija za razvoj (UNDP). “Odluka o izradi nacionalne mape puta omogućava lakše razumijevanje, uzajamno učenje i poređenje između zemalja i šalje jasan signal nacionalnoj i međunarodnoj javnosti da postoji ozbiljna namjera da se počne sa uvođenjem principa cirkularne ekonomije na nacionalnom nivou i u Crnoj Gori”, istakla je.\nUkazala je na cilj izrade Mape puta, a to je da u Crnoj Gori uvedemo cirkularni ekonomski (kao i društveni) model koji je usmjeren na poboljšanje održivosti i održavanje kvaliteta našeg svakodnevnog života. Ideja je da se uvođenjem cirkularnih praksi smanji količina otpada osmišljavanjem proizvoda koji neće postati otpad, omogućavajući njihovu ponovnu upotrebu, obnovu i preradu i, na kraju, recikliranje. “Dakle, vizija nove ekonomije u Crnoj Gori je cirkularna, nisko-karbonska i regenerativna po dizajnu. Ona će zaživjeti interakcijom između cirkularnih poslovnih modela, inovativnih politika i promjena u našim vrijednostima, navikama i narativima.”\nZa razvoj zelene ekonomije kao mehanizma dostizanja održivog razvoja u Crnoj Gori i uopšte neophodne su adekvatne javne politike i njihova puna primjena, aktivna uključenost svih relevantnih aktera, podizanje nivoa svijesti, edukacija i izgradnja kapaciteta, digitalna transformacija privrede, kao i prilagođeni programi podrške. Razvoj zelene ekonomije zahtijeva saradnju i udruživanje na svim nivoima, uključujući formiranje klastera, međunarodnu i prekograničnu saradnju i razvoj i sprovođenje strateških projekata;\nPoseban naglasak stavljen je na sprovođenje Zelene agende za Zapadni Balkan, kao nove strategije za rast ove regije, kojom se prelazi sa tradicionalnog modela na održivu ekonomiju, u skladu sa Evropskim zelenim planom, je od izuzetne važnosti za sve zemlje regiona, što uključuje sprovođenje mjera u oblasti sprečavanja klimatskih promjena i zagađenja, razvoja energije, saobraćaja i cirkularne ekonomije, kao i razvoja biodiverziteta, održive poljoprivrede i proizvodnje hrane. Podrška koja je dostupna za realizaciju projekata u oblasti zaštite životne sredine i zelene ekonomije je značajna, i u tom svijetlu je potrebno raditi na pravovremenoj komunikaciji, spremnosti i pripremi projekata za povlačanje dostupnih sredstava. Rečeno je da bi neki od principa koji bi trebalo da karakterišu dostupnu podršku uključuju prilagođenost, jednostavnost, transparentnost i fleksibilnost. Takođe je potrebno obezbijediti savjetodavnu podršku i mogućnost učenja, pored finansijske podrške.\nDodatno, u cilju povlačenja sredstava u okviru dosptupne podrške Evropske unije, potrebni su dobri, kvalitetni i održivi projekti, koji odgovaraju potrebama zemalja regiona i dobra partnerstva. S tim u vezi, neophodno je usmjeriti posebnu pažnju ka pripremi za adekvatan odgovor na konkurse i jačanju kapaciteta za pripremu i sprovođenje projekata.\nKonferencija na temu “Razvoj zelene ekonomije” se organizuje u okviru projekta „GEAR - Green Economy for Advanced Region (Zelena ekonomija za razvoj regiona)“ koji ima za cilj povećanje aktivnosti i uticaja organizacija civilnog društva iz Crne Gore, Srbije, BiH, Sjeverne Makedonije i Albanije u zaštiti životne sredine kroz umrežavanje, jačanje kapaciteta i promovisanje zelene ekonomije. Projekat finansira Evropska unija u okviru Programa podrške civilnom društvu i medijima za 2016-2017, a realizuje FORS Montenegro u partnerstvu sa organizacijama SMART Kolektiv iz Srbije, Centar za razvoj i podršku iz BiH, EKO Svest iz Sjeverne Makedonije, EDEN Centar iz Albanije i Udruženjem Slap iz Hrvatske. Projekat u Crnoj Gori sufinansira Ministarstvo javne uprave, digitalnog društva i medija.\nNeke od glavnih projektnih aktivnosti su uključivale treninge za predstavnike organizacija civilnog društva na teme: Javno zastupanje i lobiranje, Učešće u donošenju odluka, Upravljanje projektnim ciklusom, Praćenje javnih politika, Istraživanja i analize javnih politika i Unapređivanje saradnje sa državnom i lokalnom upravom. Pored treninga, kroz projekat je dodijeljeno 25 grantova lokalnim organizacijama za sprovođenje projekata, od čega je 5 projekata realizovano u Crnoj Gori. Ova aktivnost je omogućila organizcijama da primijene znanja i vještine stečene na treninzima za realizaciju inicijativa od značaja za zašitu životne sredine i razvoj zelene ekonomije.\nU okviru projekta je organizovana i studijska posjeta primjerima dobre prakse u zelenoj ekonomiji i zelenom preduzetništvu u Hrvatskoj, kao i prezentacije primjera dobre prakse u ciljnim zemljama, a realizovana je i kampanja promovisanja koncepta zelene ekonomije, kroz publikacije, predavanja za učenike srednjih škola, medijske aktivnosti itd.


Rusija je stavila u karantin više stotina ljudi da bi sprečila širenje epidemije korona virusa i sprovode se racije kako bi se proverilo da li poštuju mere.\n"Tokom provere onih koji su trebalo da budu u karantinu utvrđeno je da je 88 osoba prekršilo uslove izolacije. To su strani državljani koji će zato biti deportovani", rekla je Rakova, prenosi agencija RIA Novosti.\nOna nije rekla odakle su ti stranci, kako će biti deportovani ni pod koje mere izolacije su stavljeni.\nAli je dodala da se provere sprovode u naseljenim mestima, stanovima kineskih drzavljana, ali i ruskih, kao i stranaca koji su došli u Moskvu iz Kine pre uvođenja potpune kontrole na granicama.\n"Policajci sprovode provere u bolnicama, hostelima, privatnim stanovima, u metrou i javnom prevozu", rekla je ona.\nKineska ambasada u Rusiji zatražila je da ovakve akcije prestanu i nazvala ih diskriminatorskim antikorona virus merama protiv kineskih državljana tvrdeći da štete odnosima, prenosi Rojters.


RTCG - Radio Televizija Crne Gore - Nacionalni javni servis :: Svijet :: EK: Prihvatiti 50.000 izbjeglica\nPRIJEDLOG ČLANICAMA 27. 09. 2017. 16:13 >> 15:43 1\nEK: Prihvatiti 50.000 izbjeglica\nEvropska komisija predložila je danas da zemlje EU prime najmanje 50.000 izbjeglica u toku dvije godine direktno iz Afrike, sa Bliskog istoka i iz Turske da bi se pružila "sigurna i legalna" alternativa opasnom putu imigranata preko Sredozemlja.\nPredlaže se novi, neobavezujući program premještaja kojim bi se tokom naredne dvije godine u Evropu dovelo najmanje 50.000 najosetljivijih ljudi kojima je potrebna međunarodna zaštita, navela je Komisija u saopštenju.\nBudžet od 500 milona eura izdvojen je za podršku zemljama članicama koje bi prihvatile da prime izbjeglice, sa predviđenih 10.000 eura pomoći po osobi.\nPosebna pažnja treba da se prida relokaciji osoba iz Libije, Egipta, Nigera, Sudana,Čada i Etiopije navela je Komisija i pozvala evropske zemlje da nastave premještaje migranata iz Turske i sa Bliskog istoka.\nBrisel je odredio ovu novu kvotu na dan kada ističe program premještaja tražilaca azila iz Italije i Grčke. Prema tom programu dozvoljeno je da tokom dvije godine 29.000 osoba dodje u EU iz Grčke i Italije, u odnosu na prvobitni cilj od 160.000 ljudi.\nTokom protekle dvije godine evropske zemlje su premjestile 23.000 izbjeglica ulgavnom iz Turske i sa Bliskog Istoka.\nEvropska komisija migranti


Budimlić: Nismo ništa naručivali iz Kine - Klix.ba\nProblem nadzor nad oružjem\nBudimlić: Nismo ništa naručivali iz Kine\n11.3.2012. u 10:46\nMinistar unutrašnjih poslova u Vladi Kantona Sarajevo Muhamed Budimlić odgovorio je u intervjuu za Fenu na niz aktuelnih pitanja kao što su sigurnosna situacija u KS, donošenje 'spornog' zakona o unutrašnjim poslovima te budućim planovima u radu.\nKako ocjenjujete dosadašnju saradnju s policijskim komesarom i Sindikatom?\nNadležnost, s pravima i obavezama u oblasti unutrašnjih poslova, kako ministra tako i policijskog komesara, primarne su norme zakona o unutrašnjim poslovima. Važeće odredbe, koje u jednom dijelu ocjenjujem kao kontradiktorne, neprecizne i uz to uglavnom nepoznate u evropskoj pravnoj stečevini, uz zatečenu praksu odnosa u Ministarstvu, uzrokuju određene nesporazume u ovim odnosima. Dakle, u nekim segmentima saradnja s policijskim komesarom je i više nego dobra, a u nekim bi mogla i trebala biti znatno bolja. Kada je u pitanju Sindikat, onda sam dužan napomenuti da je neophodno da s pozicije ministra vodim računa o svim uposlenicima Ministarstva, a ne samo o članovima tog udruženja, obzirom da jedan dio uposlenika ne pripada članstvu Sindikata. Ipak, uvažavajući činjenicu da Sindikat preuzima obavezu zastupanja interesa svih pripadnika Ministarstva, saradnju sa ovom organizacijom smatram izuzetno važnom. Kada je u pitanju predstavnik Sindikata, onda se može primijetiti da postoji čitav niz otvorenih pitanja, a jedini način razgovora i dogovora koji smatram prihvatljivim je onaj zasnovan na činjenicama. Mogu istaći je da mi nedostaje komunikacija s većim brojem članova sindikata, jer u svakoj situaciji u kojoj u razgovorima učestvuje veći broj njihovih predstavnika, mnogo lakše dolazimo do rješenja otvorenih pitanja.\nNacrt zakona o unutrašnjim poslovima, zakon koji je izazvao veliku polemiku u javnosti prije nego je i došao na dnevni red sjednice, zbog njega je postavljano pitanje opstanka Platforme, usvojen je u formi nacrta u Predstavničkom dom Federalnog parlamenta. Smatrate li da su se stekli uvjeti da ponovo bude i na dnevnom redu kantonalne Skupštine?\nPostupak donošenja Zakona o unutrašnjim poslovima Kantona Sarajevo nije direktno vezan niti zavisi od postupka donošenja propisa koji regulira oblast unutrašnjih poslova na federalnom nivou. Tekst kantonalnog zakona se usaglašava sa sugestijama Venecijanske komisije i u planu je da veoma brzo ponovno bude pred zastupnicima Skupštine Kantona Sarajevo. Ipak, smatramo da postupak koji se vodi na federalnom nivou nedvosmisleno potvrđuje da je neophodno učiniti normativne promjene u ovoj oblasti s ciljem podizanja odgovornosti, a samim tim i efikasnosti i efektivnosti u oblasti unutrašnjih poslova.\nTakođer, Nacrt zakona o platama policijskih službenika usvojen sjednici Skupštine, a i prije nego se došlo do te tačke reda, zastupnici pa čak i oni iz SDA, vaši koalicioni partneri, naglašavali su da se s predloženim tekstom zakona ne slažu uposlenici policije, na koje se zakon odnosi. Šta je sporno s tim zakonom?\nZakon o platama i naknadama policijskih službenika Kantona Sarajevo je samo jedan od propisa koji se morao donijeti u toku 2010. godine, dakle u mandatu prethodne vlasti. Ozbiljno smo se posvetili ovom pitanju i nakon nekoliko mjeseci utvrđen je tekst zakona, od kojeg se prije svega očekuje da bude usaglašen s federalnim propisom koji reguliraju ovu oblast, te koji će biti primjenjiv. Osnovni zadaci ovog propisa odnose se na stabilizaciju primanja policijskih službenika, te otklanjanje nedostataka drugih, također ranije donesenih propisa koji su utvrdili prava, odnosno nametnuli obaveze koje budžet ne može podnijeti, a koji su samo predstavljali osnovu za podnošenje tužbi uposlenika. Ovi propisi su najviše odgovarali onima koji su ostvarivali materijalnu dobit kroz postupke koji su se vodili pred nadležnim sudovima. Sindikat policije Kantona Sarajevo se očitovao po tekstu zakona, a Vlada Kantona Sarajevo je u razmatranju pet osnovnih primjedbi ustanovila da postoji mogućnost i potreba da se načine intervencije u dijelu koji se odnosi na koeficijente u dva platna razreda, obzirom da je za ostalih osam platnih razreda došlo do neznatnog povećanja plata, a ovom intervencijom će i za ove dvije kategorije plata biti dovedena u isti odnos kao kod ostalih platnih razreda. Jedna od primjedbi se odnosila na način obračuna plate, ali taj dio je neprihvatljiv obzirom da se odnosi na pitanje koje nema direktnu vezu sa navedenim zakonom. Naime, Pravobranilaštvo Kantona Sarajevo je dopisom iz decembra prošle godine upozorilo da je primijećeno da se u Ministarstvu, još od aprila 2009. godine, obračun plate vrši na nezakonit način, što će se morati korigovati bez obzira da li će zakon biti usvojen ili ne. Dopis smo uputili kriminalističkoj policiji radi utvrđivanja ko i kada je kreirao navedeni propust, nakon čega će se izvršiti tražena korekcija obračuna plate. Dakle, Sindikat je upravo ovu nepravilnost istakao kao primjedbu na tekst zakona, ističući da smatra da sa ovom praksom treba nastaviti, što je za Vladu Kantona Sarajevo bilo neprihvatljivo. Na kraju, ali ne manje bitno, dužan sam istači da su svi rasponi između koeficijenata policijskih službenika propisani federalnim zakonom. Tako, smatramo da je neprimjerno da se pojedinim višim činovima plata povećava, a nekim nižim smanjuje, ali kao što je navedeno ti rasponi su postavljeni federalnim propisom. Uradit ćemo sve da ove odnose promijenimo i ne dozvolimo da onima koji su najviše uključeni u operativne aktivnosti bude smanjena plata.\nDa li ovi sukobi među stranačkim partnerima mogu kočiti reforme kako u Kantonu tako i u Federaciji BiH, koje je SDP u predizbornoj kampanji najavljivao?\nSvi izabrani nosioci izvršnih ili zakonodavnih tijela Kantona obavezali su se za poduzimanje aktivnosti koje će biti usmjerene na rješavanje nagomilanih i brojnih problema s kojima se građani suočavaju. Da bismo djelovali u tom pravcu, neophodno je donositi odluke koje mijenjaju trenutnu normativnu, organizacijsku ili kadrovsku strukturu. Na žalost, a to prethodna godina potvrđuje, brojna reformska pitanja koja smo pokrenuli u pravcu iznalaženja sistemskih rješenja nisu naišla na potpuno odobravanje ne samo predstavnika pozicije već i pojedinih predstavnika opozicije. Smatramo da samo argumentima zasnovanim na činjenicama možemo doći do odluka kojima ćemo uspješnije rješavati brojne probleme s kojima se građani suočavaju u svakodnevnom životu. Konkretno, u oblasti unutrašnjih poslova, neophodno je usvojiti promjene zakonskih i podzakonskih propisa kojima ćemo doći do sistema vladavine prava oslonjenog na evropske propise, s jedne strane, odnosno do organizacije u kojoj će biti precizirana odgovornost i civilni nadzor nad radom svih nosilaca ovlaštenja, s druge strane. Ne postoji niti jedna država u svijetu, a posebno ne u Evropi, sa ovakvim rješenjima koja su na snazi u Federaciji BiH, po kojima se rukovođenje policijom oslanja na pojedince ili grupe pojedinaca koji nikome ne odgovaraju.\nNeki mediji su objavili da su nove policijske uniforme nekvalitetne, da su naručene iz Kine, šta je od tog istina?\nNabavke opreme u Ministarstvu se obavljaju samo i isključivo po pozitivnim odredbama iz oblasti javnih nabavki, te stoga svi napisi koji idu u tom pravcu su samo špekulacije kojima je cilj oslabiti pozicije nosilaca odgovornih funkcija. Svaka sumnja izražava se putem nadležnih tijela za reviziju ili istrage koje treba da se bave pitanjem poštivanja zakona. Ministarstvo poziva sve zainteresirane da ostvare uvid u bilo koji dio procesa nabavki i prihvatamo primjedbe samo i jedino zasnovane na argumentima i potkrijepljene činjenicama, a nikako medijskim špekulacijama. Dužan sam istaći da se nabavka uniformi za policijske službenike u Kantonu Sarajevo vrši prema Uredbi o jedinstvenoj policijskoj uniformi Vlade FBiH donesenoj 2010. godine, prema kojoj su nabavljene uniforme i za policajce Federalnog ministarstva kao i nekih kantonalnih ministarstava, pri čemu primjećujem da niti jednu negativnu vijest o tim postupcima nismo imali u medijima. Nismo ništa naručivali iz Kine, a ne postoji pravni osnova da nekog ko ponudi robu proizvedenu u bilo kojoj zemlji svijeta isključimo iz procesa ako zadovoljava zakonom propisane uslove. Dakle, ova uredba obavezuje kako po izgledu tako i po tehničkim karakteristikama uniformi i ona nema alternativu, a svaki od ponuđača bio je dužan dostaviti potvrdu o kontroli kvaliteta, kojom se potvrđuje da sirovinski sastav odgovara deklaraciji, a samim tim i federalnom propisu. Nismo mogli uticati na kvalitet, jer smo, kao što je navedeno, bili obavezni poštovati propis. Intervencija je mogla biti izvršena u fazi donošenja navedene uredbe, a meni nije poznato da je u vezi s njom bilo nekih protestiranja.\nProšle godine pokrenuli ste istragu protiv samog sebe nakon što su u listu Slobodna Bosna iznesene teške optužbe na Vaš račun. Dokle se stigla ta istraga i imate li rezultate?\nNije mi poznato ništa u vezi s tom istragom, osim da mene nakon te prijave niko nije kontaktirao. Obzirom da sa pozicije ministra nemam informacije operativnog karaktera ne mogu ih niti podijeliti s vama, uz konstataciju da se opravdano postavlja pitanje kakav je rezultat istrage.\nKako ukupno ocjenjujete sigurnosnu situaciju u KS kada je u pitanju broj oružja bez odgovarajuće dokumentacije, kriminalitet među maloljetnicima, lažne dojave o bombama u školama, paljenje automobila, razbojništva, pucnjave?\nPrije svega dužan sam istaći da se na veoma niskom nivou analiziraju podaci o protupravnim ponašanjima kao i o oblicima reakcije na ova ponašanja, koji služe kao jedan od parametara ocjene stanja sigurnosti, te u tom pravcu pokušavamo napraviti konkretnije korake. Ipak, može se konstatirati da je jedan od najvećih problema u Kantonu Sarajevo kontrola i nadzor nad vatrenim oružjem, kako onim za koje postoje dozvole tako i onim koje se ilegalno nalazi kod naših sugrađana. Smatram da trebamo postići mnogo bolje rezultate u ovoj oblasti, odnosno u primjeni odredbi krivičnog zakonodavstva i zakona koji reguliraju nabavljanje, držanje i nošenje oružja i municije. Većina protupravnih manifestacija koje dalje navodite u direktnoj je vezi sa pitanjem oružja, te stoga ponovno ističem značaj i potrebu daleko efikasnijeg rješavanja ovog problema u KS, ali i u Bosni i Hercegovini u cijelosti. Obzirom da je za uspješnije reagiranje neophodno efikasnije operativno djelovanje, ovo pitanje je neophodno delegirati rukovodiocima policije, te nezavisnom odboru koji prati i nadzire njihov rad.\nJednom ste istaknuli da bi u suzbijanju maloljetničke delikvencije značajan korak bio zapošljavanje psihologa u školama, odnosno jačanje školskih kapaciteta, da li je na tom polju išta do sada urađeno i ako nije kako bi se to moglo realizirati?\nI dalje stojim na istom stanovištu uz konstataciju da je jedan veoma važan proces reforme obrazovnog sistema, koji je trebao obuhvatiti i ovo pitanje, a koji je započeo dosadašnji ministar obrazovanja, nauke i mladih Emir Suljagić, brutalno zaustavljen čime smo izgubili dragocjeno vrijeme. Ipak, smatram da Vlada uz novog ministra treba nastaviti započeto, kako bi se dobio neophodni prostor za aktivnije bavljenje ovim problemom u osnovnim i srednjim školama. Rezultate na dugoročnom planu možemo očekivati jedino upornim i istrajnim radom s djecom, pri čemu se u tom procesu neophodnim smatra intenzivnije učešće roditelja i školskog osoblja.\nZašto je kantonalna policija odbijala davati informacije o ubistvu fotografa na Dobrinji, koje je, po svemu sudeći, počinila Dana Škrba i dokle se stiglo s istragom o tom slučaju?\nObzirom da se još uvijek vode aktivnosti na rasvjetljavanju slučaja, ističem da ne raspolažem širim informacijama od onih koje već postoje u medijima, jer o operativnim aktivnostima ne postoji obaveza izvještavanja ministra.\nKoliko ste zadovoljni do sada urađenim u okviru Ministarstva od kako ste ministar i koji će biti prioriteti Vašeg djelovanja do kraja mandata?\nNe mogu biti zadovoljan, iako smo u prethodnoj godini otvorili mnogo važnih pitanja u Ministarstvu koja su godinama uticala na gomilanje problema. Uspavana atmosfera iz prethodnog perioda je uticala da dinamika nije bila na zadovoljavajućem nivou, što je rezultiralo time da je jedan dio uposlenika bio preopterećen, a jedan dio gotovo da nije ništa radio. Ipak, ohrabren sam energijom koju dobivam od saradnika i svakodnevno sve većeg broja pripadnika Ministarstva koji i pored pritisaka iskazuju spremnost za učešće u rješavanju navedenih problema. Prioritetni pravci djelovanja odnose se na nadležnosti ministra, a tiču se normativnog, organizacijskog, materijalnog i kadrovskog restruktuiranja i ojačavanja svih službi Ministarstva. Predstoji nam unapređenje poslova izdavanja ličnih dokumenata kao i inspekcijskih poslova, uz podizanje svijesti o odgovornijem postupanju s dodijeljenim objektima i opremom. Kao jedno od veoma važnih pitanja, ovom prilikom najavljujem otvaranje pitanja specijalizacije policijskih poslova i edukacije, te promjenu diskriminacijskih odredbi koje se odnose na činovanje policijskih službenika, koje su demotivirajuće i takve su da dovode do brojnih problema u funkcioniranju Ministarstva, te potencijalnog odliva kvalitetnijih kadrova.\nKrunić: Povećava se broj žrtava nasilja u Republici Srpskoj\n11.03.2012. u 10:35


Bivši skaut NSBiH: Okretanje dijaspori jedini izlaz za bh. fudbal, ne treba bježati od naturalizacije igrača - Jajce Online\nBosanskohercegovački fudbal prolazi kroz još jednu krizu, a posljednjih mjseci reprezentacija pruža jedne od najslabijih partija u njenoj kratkoj historiji.\nO stanju u našem fudbalu i reprezentaciji govorio je nekadašnji skaut Nogometnog saveza BiH Miralem Brkan, koji je iznio zanimljiv prijedlog.\nBrkan kaže da se treba okrenuti dijaspori, te da ne treba bježati ni od naturalizacije stranih igrača, kao što se to radi u košarci.\n“Nema drugog izlaza iz ovog tunela u kojem se nalaze naši državni timovi. To se posebno odnosi na omladinske selekcije, gdje se treba stvarati baza za A tim. I sami vidite da iz dana u dan iz BiH odlazi sve više ljudi, a ne treba ni napominjati da u inostranstvu imaju daleko bolje uslove nego ovdje…”, rekao je Brkan u razgovoru za Dnevni avaz i dodao:\n“Također, ne treba bježati ni od naturalizacije igrača, kako to rade mnoge evropske selekcije. Pogledajte samo koliko je našoj ženskoj košarkaškoj reprezentaciji donijela Jonquel Jones, odnosno muškoj selekciji John Roberson.“\nBrkan podsjeća da je on na početku ovog vijeka razgovarao sa šest-sedam Nijemaca, koji su igrali u Bundesligi, oko nastupa za naš državni tim.\n“Svi su bili pristali da igraju za reprezentaciju BiH. Imali su 25 ili 26 godina, nisu bili u krugu njemačkih potencijalnih reprezentativaca, a nama bi tada na određenim pozicijama sigurno donijeli kvalitet. Međutim, ta ideja nije realizovana zbog promjena u Savezu, odnosno odlaska Jusufa Pušine sa mjesta predsjednika NSBiH”, istakao je Brkan, koji je pod zastavu domovine domovine doveo ili vratio brojne reprezentativce.\n“Nemam je ništa protiv Ivayla Peteva – i ja sam dugo bio stranac u Njemačkoj, ali nama sada treba odličan trener, koji ima čvrstu ruku. Naprimjer, kao što je to bio Otto Rehhagel, koji je 2004. bio prvak Evrope sa Grcima… Također, imamo mi i naših bivših reprezentativaca kojima treba dati šansu. U prvom redu, to je Sergej Barbarez, koji je kao igrač odbio Nijemce zbog naše reprezentacije, a tu su i Emir Spahić, Marko Topić, Ninoslav Milenković, Elvir Bolić…”, zaključio je Brkan, koji se vratio u Mostar.\nNovi dokumentarac otkriva detalje sa sastanka Putina i njegovih najužih suradnika: Oni sjede poput učenika, Nariškin se doima bespomoćnim… Nakon tri dana počeo je rat\nadmin 20 Marta, 2022\nPočela prodaja ulaznica za finale Kupa BiH: Veliki interes za duel u Zenici


R. Prelić, ilustracija\nBEOGRAD - Turistička organizacija Srbije (TOS) predstaviće objedinjenu turističku ponudu naše zemlje na Međunarodnom sajmu turizma TTR, koji će počteti danas u Bukureštu i trajati do 17. marta.\nRumunskom tržištu biće predstavljena ponuda kratkih odmora u gradovima, odmor u prirodi, Dunavska ruta, ponuda smeštaja u seoskim domaćinstvima, turizam za mlade, vinski turizam, manifestacije, a posebna pažnja biće posvećena promociji kulturne rute Srbije, u skladu sa temom promocije za ovu godinu - kulturno blago Srbije.\nNa štandu turizma Srbije, pored TOS-a, učestvuju turističke organizacije Beograda, Vojvodine, Novog Sada i Velikog Gradišta.\nPrema zvaničnim podacima Zavoda za statistiku, Srbiju je u 2012. godini posetilo gotovo 63.000 rumunskih turista, što je pet odsto više u odnosu na 2011. godinu, dok je u januaru ove godine, zabeležen porast broja rumunskih turista od čak 14 odsto, u odnosu na januar prošle godine.\nTagovi: Srbija, Rumunija, turizam


“Ne davimo Beograd” upozorava: Ne rade merne stanice za zagađenje vazduha - Infobrif\n“Ne davimo Beograd” upozorava: Ne rade merne stanice za zagađenje vazduha\nObjavljeno 1.02.2020. u 17:06 poslednja izmena 1.02.2020. u 17:06\nInicijativa Ne davimo Beograd (NDMBGD) saopštila je da je veliki broj zvaničnih automatskih mernih stanica koje mere zagađenje vazduha u našim gradovima van funkcije.\nNa sajtu Agencije za zaštitu životne sredine navedeno je da podaci iz mreže automatskih mernih stanica nisu dostupni zbog radova na unapređenju centralnog akvizicionog sistema Gradskog zavoda za javno zdravlje (GZZJZ) Beograda.\nNDMBGD je istakla da je „skandalozno da su podaci sa državnih mernih stanica nedostupni građanima i to u trenutku kada se naši gradovi sve češće nalaze na vrhu liste najzagađenijih gradova, a Srbija na godišnjem nivou izgubi skoro 7.000 građana usled zagađenja vazduha“.\nKako je navedeno, „ovo nije prvi put da automatske merne stanice budu van funkcije, posebno u danima kada je evidentno veliko zagađenje vazduha“.\nAgencija je na svom sajtu u odeljku koji prikazuje tabelarni prikaz podataka sa mernih stanica navela da su podaci nedostupni zbog radova na unapređenju centralnog akvizicionog sistema GZZJZ Beograda.\nNa naslovnoj stranici sajta ove agencije izdato je obaveštenje sa naslovom „Važno“ u kojem se navodi da zbog prekida u napajanju električnom energijom u subotu 1. februara od 8 do 17 časova sajt i prateći servisi Agencije neće biti dostupni od subote u 1 sat do ponovnog uspostavljanja stabilnog napajanja.\nA prema podacima aplikacije Beoeko GZZJZ Beograda kvalitet vazduha u Beogradu u subotu u 15 časova je bio odličan. Aplikacija „AirVisual“ navodi da je vazduh u Beogradu dobar.\nmerna stanicaNe davimo BeogradVazduhZagađenje


Napreduju radovi na renoviranju i modernizaciji stadiona u Ilijašu » IlijašNet\nRedakcija 20. apr 2021 ID: 14364\nRadovi na gradskom stadionu u Ilijašu uveliko napreduju.\nNakon što je postavljena krovna konstrukcija vrše se pripreme za ugradnju krovnih panela, odnosno polukarbonatnih ploča, nakon čega slijedi ugradnja fasadne bravarije čime bi ovaj stadion bio korak bliže svojoj modernizaciji koju Ilijašani željno očekuju.\nMinistar samir Avdić je tokom jučerašnje posjete Općini Ilijaš najavio da će Ministarstvo kulture i sporta i u toku 2021. godine podržati izgradnju Gradskog stadiona u Ilijašu, kako bi se ovaj projekt priveo kraju.\nMoramo napomenuti da je Kanton u prethodnim godinama, 2018., 2019. i 2020. godine izdvojio sredstva u visini od 1.5 miliona KM za sufinansiranje izgradnje stadiona, a ove godine planirano je 100 hiljada KM za nastavak realizacije ovog značajnog projekta.\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 20. apr 2021 @9:51 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2104-200951-14364 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.\nPlan upravljanja Zaštićenim pejzažom Bijambare“ – doprinos i komentari lokalne zajednice\nFOTO: Ilijaški vatrogasci ispratili u penziju dugogodišnjeg kolegu Hotić Nermina


Evaluatori projekata obuhvaćenih Grant šemom u poseti Stručnoj službi i Edukativnom centru - Služba za realizaciju programa razvoja AP Vojvodine\nStručnu službu za realizaciju programa privrednog razvoja AP Vojvodine danas su posetili evaluatori projekata iz kuće Particip GMBH, Jasna Ljubišić, Ivan Svetozarević i Srđan Staletović koji se bave evaluacijom projekata obuhvaćenih Grant šemom projekta “Socijalno-ekonomski razvoj Dunavske regije u Srbiji”.\nNaime, Evropska unija i Austrijska agencija za razvoj donirale su 18,5 miliona evra za sprovođenje Dunavske strategije, od čega 3,5 miliona evra predstavlja bespovratnu pomoć, odnosno Grant za projekte opština i drugih učesnika u razvoju Podunavlja. Po raspisanom javnom pozivu, na listi 17 odabranih projekata našao se i projekat „Znanje svima“ čija ukupna vrednost iznosi 310.063,90 evra.\nDirektorka Stručne službe Dijana Benka-Rosić razgovarala je s evaluatorima, koji su nakon toga bili u prilici da razgovaraju i sa jednom od polaznica obuka za preduzetništvo i inovacije koja je dobila podsticajna sredstva od Pokrajinskog sekretarijata za privredu, zapošljavanje i ravnopravnost polova i otvorila svoju radnju. Organizovana je i poseta Edukativnom centru za obuke u profesionalnim i radnim veštinama u kom se sprovode obuke u projektu “Znanje svima”, gde su evaluatori razgovarali sa direktorom ove ustanove Budislavom Medurićem i sa polaznicima obuka za pekare.\nEvaluacioni tim prethodno se sastao sa predstavnicima Austrijske agencije za razvoj, sa Delegacijom Evropske unije u Beogradu i sa predstavnicima Kancelarije za evropske integracije a u toku su i posete institucijama koje su uključene u primenu Dunavske strategije u Srbiji.\n← Stručna služba u poseti Dečjem selu u Sremskoj Kamenici NAJAVA! Dodela sertifikata, izložba i degustacija proizvoda nastalih u projektu „Znanje svima“ →


Usluge | ProGPS – GPS – Satelitsko pracenje vozila\nModernim tehnološkim rešenjem za upravljanje voznim parkom, naprednim online sistemom ProGPS, omogućena je kontrola, praćenje i nadzor pokretnih objekata – svih vrsta vozila i plovila. Bez prometa kao aktivnosti ukupnog privređivanja ne bi se mogao realizirati ni jedan proces u materijalnoj proizvodnji, pri čemu bitnu ulogu imaju i logistički procesi. Na celokupnu cenu, a time i zaradu te konkuretnost, proizvoda i usluga veliki uticaj imaju troškovi prevoza i voznog parka koji često predstavljaju znatnu stavku u budžetu javnog i privatnog sektora.\nUvođenje sistema za fleet management u poslovanje moderne firme unaprijeđuje vođenje voznog parka, optimizuje korišćenje vozila te dovodi do znatnih ušteda u održavanju vozila, potrošnji goriva i optimizaciji poslovanja generalno.\nOsnovnu delatnost kompanije ProGPS predstavlja razvijanje i implemetacija sistema za praćenje i pozicioniranje vozila. Pored osnovne delatnosti kompanija ProGPS se bavi geokodingom i izradom software-a.


Karikature Jugoslava Vlahovića izložene u Srednjoškolskom centru u Foči, 15.02.2017.\nNa poziv Srednjoškolskog centra u Foči, predstavnica Ombudsmana za djecu Republike Srpske iz kancelarije u Foči prisustvovala je otvaranju izložbe karikatura poznatog karikaturiste Jugoslava Vlahovića, koja je danas otvorena u ovoj ustanovi.\nIzložba je rezultat dugogodišnje saradnje Srednjoškolskog centra u Foči sa Matematičkom gimnazijom iz Beograda, a organizovana je povodom 50 godina postojanja i rada te ustanove. Saradnja ove dvije vaspitno-obrazovne ustanove ogleda se kroz zajedničko izlaganje radova učenika likovnih i literalnih sekcija.\nKarikature Jugoslava Vlahovića, dobitnika Pjerove nagrade, inspirisane su školom, matematikom i obrazovanjem, a karikaturista koristi tačkastu tehniku koja je jedna od najspecifičnijih u karikaturi.\nIzložba je otvorena do kraja februara.


Dve godine od smrti legendarnog Vladice Kovačevića – Ivanjica neguje uspomenu – Info LIGA\nDve godine od smrti legendarnog Vladice Kovačevića – Ivanjica neguje uspomenu\nby infoLIGA · 28/07/2018\nDanas se navršavaju dve godine od smrti legendarnog Partizanovog fudbalera i kapitena čuvene generacije koja je pre pola veka igrala finale Kupa šampiona protiv madridskog Reala, Vladice Kovačevića. U njegovoj rodnoj Ivanjici, rodbina, prijatelji i verni navijači brižno neguju usomenu na velikog čoveka i sportsku legendu.\nNa rodnoj kući legendarnog fudbalera Partizana, Vladice Kovačevića, u Ivanjici je 14. marta postavljena spomen ploča od strane vernih navijača kluba iz Humske. Sećanja na čuvenog ’’poslovođu’’ oživeli su njegovi prijatelji, kum Dobrivoje Bojanović, predsednik FK Partizan, Milorad Vučelić, predsednik ZSL Dragomir Lazović i članovi porodice. U trenutku otkrivanja spomen ploče ’’grobari’’ su zapevali ’’Dobro pamtim sve, sve što bilo je…’’ što je izazvalo buru emocija.\nTakodje je delegacija Partizana, predvođena kapitenom Sašom Ilićem i trenerom Markom Nikolićem, pri poseti Ivanjici u maju prošle godine, položila je cveće na grob i odala počast legendi kluba iz Humske.\nTom prilikom zdušno su podržali inicijativu Vladičinog kuma, Dobriboja Bojanovića, da se na mestu gde je Kovačevićev grob postavi spomen bista.\nJedan od najvažnijih igrača zlatne generacije Partizana, legendarni fudbaler , Vladimir Vladica Kovačević, rođen je 7. januara 1940. u Ivanjici.\nVladica je karijeru ipočeo u crno-belom taboru, kao petnaestogodišnjak, za prvi tim je odigrao 487 utakmica i, iako ne klasičan napadač, već ofanzivni kreator igre, postigao je čak 319 golova.\nPonikao je u slavnoj generaciji Partizana koje je predvodio trener Florijan Matekalo, a ta selekcija, nazvana “Partizanove bebe”, zaigrala je u pomenutom finalu najjačeg klupskog takmičenja na svetu. Meč je odigran u Briselu 11. maja 1966, pred 55.000 gledalaca, a “kraljevski klub” je na “Hejselu” pobedio rezultatom 2:1.\nKapiten “Partizanovih beba”, osvojio je četiri titule šampiona Jugoslavije. Za reprezentaciju SFRJ nastupio je u 13 navrata, dvaput je bio strelac i kao član “plavih” stigao do četvrtog mesta na Mundijalu u Čileu 1962.\nU sezoni posle finalne utakmice Kupa šampiona Vladica otišao je u francuski Nant gde je odigrao dvadeset devet utakmica i postigao osam golova. Nakon odluženja vojnog roka ponovo tri sezone igra za Partizan. Karijeru iznova nastavlja u inostranstvu, Francuskoj, ali ovog puta u FK Anger u kome provodi tri sezone i 1972. godine završava aktivnu igračku karijeru.\nU periodu od novembra 1981. do februara 1983. bio je trener Olimpika iz Liona.\nOstatak karijere je proveo na trenerskim poslovima u Partizanu, a dugo je bio i direktor Omladinske škole u kojoj je stvoreno niz vrhunskih fudbalera i reprezentativaca.\nTags: ivanjicaposlovođavladica kovačević\nDeset medalja za mlade karatiste\nNext story NURDOR kamp – Mesto na kom ljubav i radost vraćaju nadu u lep i zdrav život (VIDEO)\nPrevious story U Otočkoj ulici u Crnjevu ponovo haos (VIDEO)


Stanojević: Nadam se da prolećni derbi neće odlučivati o tituli\nTrener fudbalera Partizana Aleksandar Stanojević rekao je da crno-beli žele na najbolji način, pobedom protiv Metalca, da završe jesenji deo sezone u kojoj su još jednom potvrdili dominaciju u domaćem šampionatu.\nPartizan ima trenutno sedam bodova više od večitog rivala Crvene zvezde, ali uprkos tome, Stanojević očekuje neizvestan drugi deo prvenstva.\n"Imamo kontinuitet, ali ne treba zaboraviti da smo i prošle i pretprošle sezone tek u direktnim duelima odlučivali o tituli. Nadam se da ove sezone neće tako biti, ali videćemo na proleće koliko će šampionat biti neizvestan", rekao je Stanojević.\nSsef stručnog štaba crno-belih dodao je da će o zimskom prelaznom roku detaljno razmišljati tek nakon poslednje utakmice jesenjeg dela šampionata.\n"Voleo bih da već u martu stvorimo tim koji će se na leto uspešno takmičiti u Evropi. Idemo u tom pravcu, ali u srpskom fudbalu je jako teško zadržati istu ekupu tri do četiri godine u kontinuitetu", rekao je Stanojević.\nOn je rekao da će, ako mu situacija bude dozvolila, osluškivati u subotu i rezultat sa utakmice Crvena zvezda - Vojvodina.\nStanojević je rekao da je čuo da je teren u Lučanima u dobrom stanju i istakao da su svi igrači Partizana spremni za meč osim Nemanje Tomića koji je imao zdravstvenih problema.\n"U Lučanima je pao sneg, ali se otopio i niko na terenu nije igrao dve nedelje. To je nama bitno. Svi igrači su spremni za meč, Rnić je odradio suspenziju zbog kartona, jedino je Tomić imao problema, ali se nadam da će biti spreman", rekao je Stanojević.\nNovinare je zanimala njegova prognoza jednog od najvećih svetskih derbija između Reala i Barselone.\n"Svi volimo da gledamo kako igra Barselona, ali bojim se da će u subotu pobediti Real", rekao je Stanojević.\nUtakmica Metalac - Partizan igra se u subotu u Lučanima od 13 časova u okviru 15. kola Jelen Superlige.


GRENEL SA SRBIMA: Bajden Balkan vraća u status kvo | Novosti.RS\nAMBASADOR Ričard Grenel, specijalni predstavnik predsednika Donalda Trampa za KiM, i u nedelju se sastao s predstavnicima srpsko-američke zajednice, ovoga puta u Pitsburgu, gde je poručio da bi pobeda DŽoa Bajdena na izborima 3. novembra ceo region Balkana vratila u status kvo.\nGrenel je napomenuo da su svi svesni ko je DŽo Bajden, šta je na Balkanu ucinio i koliko je ignorisao Srbe i Srbiju, rekli su Tanjugu predstavnici inicijative "Srbi za Trampa 2020" koja je organizovala taj skup u Pensilvaniji.\nAko bi se desilo da Bajden pobedi, nikakvog napretka ne bi bilo, rekao je Grenel na skupu podrške Donaldu Trampu, na kome je bilo reči o svemu onome sto je Tramp ucinio i što još želi da postigne u Srbiji.\nPREDSEDNIČKI IZBORI U SAD: Više od 80 miliona Amerikanaca već glasalo\nU ime inicijative na čijem čelu je profesorka Olga Ravasi, Grenela su na početku skupa predstvili Stefani Lalić Adams, ćerka Nika Lalića, jednog od heroja misije Halijard spasavanja američkih pilota u Drugom svetskom ratu, i advokat Peđa Filipović.\nGrenel je, dodaju, nakon izlaganja imao priliku da razgovara s prisutnima i bio je vrlo raspoložen da odgovara na pitanja.\nMeđu prisutnima bili su i Mark Zatezalo, član parlamenta savezne države Virdžinije, i Valeri Gajdos, članica parlamenta savezne države Pensilvanije.\nRavasijeva je u subotu organizovala skupove podrške Trampu u Viskonsinu i Čikagu, a proteklog u Milvokiju. Grenel se u tom najvećem gradu Viskonsina sastao sa srpskom zajednicom i prisustvovao je liturgiji u Hramu Svetog Save.\npredsednički izbori u SAD izbori u SAD Donald Tramp DŽozef Bajden Ričard Grenel Srbi u SAD\nIZBORI U SAD: Proglašenje pobednika izbora neće biti gotovo do januara\nZVANIČNO proglašenje pobednika na predsedničkim izborima u SAD je dug proces koji neće biti okončan do januara.\n17. 10. 2020. u 01:03


Policija obezbjeđuje birački materijal, a od listića se ne miču ni posmatrači SDS :: Dešavanja u Bijeljini ::\n07. juli 2020. / 16:52\nPolicija obezbjeđuje birački materijal, a od listića se ne miču ni posmatrači SDS\noš nisu prebrojani svi glasovi. Policija, podržana specijalcima iz Jedinice za podršku MUP RS, obezbjeđuje prostorije Lokalne izborne komisije i birački materijal, a posmarači SDS se ne odmiču od vreća sa glasačakim listićima.\nPolicija ispred prostorija izborne komisije dežura danonoćno, smjenjujući se na dužnosti svaka 2 sata.\nOpsadno stanje je i u prostorijama SDS, gdje su aktivisti probdjeli noć, prateći šta se dešava.\n– U pitanju je izborni materijal iz 4 sela, krajnji rezultat glasanja mogao bi biti promijenjen jedino teoretski, uz pomoć bezočnog inženjeringa i naučne fantastike. Recimo da napišu da su svi u tim dijelovima izašli na izbore i da je doslovno svaki borac glasao za opoziv. Ne damo nijedan glas, borimo se za zakonitost i za sve buduće izbore, koje ne smiju pratiti nasilje i krađe – poručio je Miličević i dodaje da se ovdje ne radi više o njegovoj budućnosti, nego o budućnosti RS.\nNezvanično saznajemo da se predsjednica Lokalne izborne komisije povukla s funkcije, kao i još neki članovi, a njena zamjenica je za večeras zakazala sjednicu, nakon koje bi konačno trebalo da budu i zvanično objavljeni rezultati.


Prištini se ne žuri da sporazum iz Brisela zaživi - Sputnjik Srbija\n18:11 02.02.2015 (osveženo 16:19 05.10.2015) Preuzmite kraći link\nSaša Milosavljević, šef poslaničke grupe liste „Srpska“ u kosovskom parlamentu smatra da će Priština morati da se angažuje na implementaciji briselskog sporazuma\nNormalizacija odnosa sa Prištinom ostaje ključna za dalji napredak Srbije na putu ka EU\nTo potvrđuje i izjava evropskog komesara za proširenje Johanesa Hana koji je rekao da bi trebalo sve postojeće obaveze iz Briselskog sporazuma da budu ispunjene da bi bilo otvoreno poglavlje 35. Han je u intervjuu za magazin „Kord“ rekao da će poglavlje 35 pratiti koliko Srbija ispunjava obaveze koje je preuzela na sebe u okviru dijaloga.\nČlanovi delegacija Beograda, Prištine i EU posle potpisivanja Briselskog dogovora\nPolitički predstavnici Srba sa Kosmeta nisu mnogo iznenađeni ovakvim stavom jer, podsećaju, taj stav je Nemačka iznela još odavno. Ono sa čim se donekle slažu i političari iz opozicije i oni koji participiraju u ime Srba u prištinskom parlamentu, jeste činjenica da Priština baš i ne žuri sa implementacijom sporazuma.\nSaša Milosavljević, šef poslaničke grupe liste „Srpska“ u kosovskom parlamentu smatra da će Priština u jednom trenutku morati da se angažuje na ovom pitanju.\n„Ono što mi možemo da uradimo kao poslanička grupa jeste da tražimo u parlamentu da se u dnevni red uvrsti i rasprava o delovima sporazuma koji mogu da budu primenjeni na terenu, a nisu. Međutim, da bi se ta tačka našla pred skupštinom, nekom mora i da je izglasa, a nas je devet“, kaže Milosavljević za Sputnjik.\nZa razliku od njega bivši poslanik i predsednik opozicione „Nove partije Kosova“ Dragiša Mirčić veruje da će se stvari pokrenuti sa „mrtve tačke“ kada Priština dobije, kako kaže, „mig“ zapadnih sila.\n„Sve bi bilo drugačije za sve građane Kosova ako bi Priština mislila svojom glavom. Međutim, ovde se još uvek radi pod uticajem spolja. Briselski sporazum bi trebalo da bude mesto trajnih dogovora između Beograda i Prištine. Ukoliko nijedna strana ne pokaže dobru volju za sporazum, posledice će osetiti i Beograd i Priština, navodi on za Sputnjik.\nMomčilo Trajković, član Srpskog nacionalnog fronta nema dilemu da će se Briselski sporazum obiti o glavu Beogradu.\n„Bilo da nastave da pokušavaju da ga sprovedu, bilo da odustanu od njega, uslovi kojima EU pritiska Srbiju će biti neizdrživi. Situacija je takva da je narod osiromašen, ali i da nije jasno da li bi žrtvovanje bilo vredno jer je put ka EU, put koji vodi u neizvesnost. Briselski sporazum je instrument velikih sila za ostvarenje njihovog cilja – nezavisno Kosovo. Dakle, šta Beograd dobija? S druge strane, Kosovo će kao i do sada prihvatiti samo ona rešenja koja njima odgovaraju, a koliko su stavovi Prištine i Beograda različiti, najbolje se može videti po temama koje najavljuju za nastavak pregovora koji bi trebalo da budu za nekoliko dana“, ubeđen je Trajković.\nBriselski sporazum, evrointegracije, lista "Srpska", Srpski nacionalni front, Nova partija Kosova, Skupština Kosova, Srbija, Kosovo i Metohija


Šešelj: Ako dođe do nemira u RS propašće cela Srpska - Sputnjik Srbija\n14:55 12.05.2016 (osveženo 15:01 12.05.2016) Preuzmite kraći link\nSrpska radikalna stranka zabrinuta je zbog situacije u Republici Srpskoj, izjavio je danas Vojislav Šešelj i dodao da je najvažnije da tamošnji Srbi budu jedinstveni i spreče unutrašnje podele.\n„Ako dođe do nemira u RS, ako dođe do sukoba među samim Srbima, propašće cela RS, a Zapad hoće da se ona uruši i da se uključi u unitarnu Bosnu u Hercegovinu“, rekao je Šešelj na konferenciji u prostorijama SRS, ocenivši da je najbolja varijanta da se to izbegne koalicija između partije predsednika RS Milorada Dodika i Srpske demokratske stranke.\nUprkos nezadovoljstvu spoljnom politikom koju vodi Dodik, SRS ga podržava, naveo je Šešelj, jer odlučno brani RS na svakom koraku i jer je omogućio čvrstu vezu RS i Rusije.\nGovoreći o koalicijama na lokalnom nivou, on je naveo da su radikali danas sklopili koaliciju sa DS u Starom Gradu, te da će u nekim opštinama imati koaliciju sa SNS-om, socijalistima, sa strankom Rasim Ljajića i sa još nekim strankama.\nJedini partner u vlasti ne može im biti stranka Borisa Tadića, dodao Šešelj, jer je on „jedan od najvećih izdajnika srpskog naroda“.\nNa republičkom nivou, međutim, radikali sigurno neće ići u koaliciju sa SNS-om, „sve dok se SNS zalaže za ulazak Srbije u Evropsku uniju“.\nO slučaju navodne otmice u Apatinu, gde je SRS u koaliciji sa socijalistima već 12 godina, Šešelj je rekao da je za njega u velikoj meri tajna šta se tamo zaista dogodilo, zaključivši da je u toj opštini SRS rešila da ide u koaliciju s naprednjacima, jer su oni „dali najbolju ponudu“.\nSRS, Vojislav Šešelj, Republika Srpska


Prva e-faktura zvanično prošla kroz Sistem elektronskih faktura\nObjavljeno:13. aprila 2022.\nPrva e-faktura je prošla kroz produkcionu verziju Sistema elektronskih faktura, koja je i zvanično dostupna korisnicima, a Ministarstvo finansija još jednom poziva sve subjekte javnog sektora da se registruju i pređu na sistem e-faktura do najkasnije 1. maja.\nDo sada se na produkcionu verziju Sistema elektronskih faktura prijavilo 1.768 pravnih lica od čega 1.398 korisnika javnih sredstava. Korišćenje produkcione verzije Sistema e-faktura je do 1. maja dobrovoljno, a nakon toga će ono biti obavezno za subjekte javnog sektora koji žele da šalju, primaju i čuvaju fakture, kao i za subjekte privatnog sektora koji žele da izdaju e-fakturu subjektima javnog sektora.\nProdukciona verzija Sistema elektronskih faktura dostupna je na adresi https://efaktura.mfin.gov.rs/ , a od trenutka registracije se primenjuju sva prava i obaveze propisane Zakonom o elektronskom fakturisanju („Sl. glasnik RS“, br. 44/21 i 129/21), što, između ostalog, podrazumeva i da sve poslate i primljene elektronske fakture imaju svojstvo verodostojnih isprava.\nRegistracija na produkcionoj verziji Sistema elektronskih faktura će se automatski preneti i na demo verziju tog sistema, u slučaju da nije otvoren nalog na novoj demo verziji. Nova demo verzija Sistema elektronskih faktura je dostupna na adresi https://demoefaktura.mfin.gov.rs/ .\nPovodom uvođenja novog modela e-faktura, Ministarstvo finansija sledeće sedmice, organizuje i završnu obuku „Primena sistema elektronskih faktura“, za sve lokalne samouprave, javna preduzeća i ustanove. Učesnici obuke će biti detaljno upoznati kako sa pravnim okvirom primene elektronskih faktura, tako i sa mogućnostima ažuriranog sistema elektronskog fakturisanja, načinom korišćenja, te najčešćim scenarijima za slanja i prijem elektronskih faktura između različitih aktera.\nZakonom o elektronskom fakturisanju se sistemski uređuje oblast slanja, prijema i čuvanja elektronske fakture.\nTim Zakonom je propisano da od 1. maja nastupa obaveza subjekta javnog sektora da primi i čuva elektronsku fakturu, i da izdaje elektronske fakture drugom subjektu javnog sektora. Takođe, tada nastupa obaveza subjekta privatnog sektora da izda elektronsku fakturu subjektu javnog sektora.\nZnači, od 1. maja 2022. godine poslovanje sa državom postaje ekonomičnije i sigurnije, a Zakonom propisan način slanja, primanja i čuvanja elektronskih faktura će postepeno usvojiti i privredni subjekti u međusobnim transakcijama.\nObaveza subjekta privatnog sektora da primi i čuva elektronsku fakturu izdatu od strane subjekta javnog sektora, primenjivaće se od 1. jula 2022. godine.\nNa kraju, obaveze izdavanja i čuvanja elektronske fakture u transakcijama između subjekata privatnog sektora nastupaju od 1. januara 2023. godine. Navedeno su, ujedno, datumi od kada se primenjuje i obaveza da se elektronski evidentira obračun poreza na dodatu vrednost.\nKorišćenje sistema elektronskih faktura će biti besplatno.\nInače, strukturna reforma, kojoj pripada Zakon o elektronskom fakturisanju, podrazumeva dve mere – uvođenje novog modela fiskalizacije i prelazak na elektronsko fakturisanje.\nKada je reč o novom modelu fiskalizacije, 1. maj je krajnji rok do koga obveznici fiskalizacije treba da pređu na novi sistem i pomeranja tog roka neće biti.\nMali: Više od 121.000 građana se prijavilo za vaučere za odmor u Srbiji\nPružaoci računovodstvenih usluga imaju još šest meseci da usklade poslovanje sa Zakonom o računovodstvu


Sportske.net - Spekulacije sve glasnije - Saletov evropski Partizan, stižu i atraktivna pojačanja?\nSpekulacije sve glasnije - Saletov evropski Partizan, stižu i atraktivna pojačanja?\nCrno-bele čeka veoma zanimljivo leto!\nBETAPHOTO/KK PARTIZAN/Dragana Stjepanovic/DS\n"Kokoškov mi rekao da računa na mene, posle nedelju dana dobio otkaz"\nZvanično - Lorenzo Braun za dupke pun Makabi, a tu nije kraj!\nIako je u prvi mah izgledalo kao ne baš utemeljena priča, u poslednja dva dana sve je više spekulacija u vezi dolaska Aleksandra Đorđevića na klupu Partizana po završetku tekuće sezone.\nNjegov rastanak sa Virtusom je sve izvesniji posle neuspeha u borbi za plasman u Evroligu, a u Partizanu tek treba da donesu odluku o trajnijem rešenju za mesto trenera po završetku ove sezone.\nIako juče predsednik kluba Ostoja Mijailović nije potvrdio takvu nameru, ne želeći da na bilo koji način remeti Đorđevićev status u Virtusu, kao ni Matovićev u Partizanu, atmosfera u javnosti se sve više ''zagreva'' u vezi potencijalnog povratka Đorđevića u Partizan posle duge tri decenije.\nNa tu temu večeras pišu i ''Novosti'', uz iznošenje novih saznanja, na koje navijači Partizana ne mogu da budu ravnodušni.\nPomenuti izvor navodi da bi Đorđević u Partizanu imao funkciju ne samo trenera, nego i sportskog direktora, a da bi Zoran Savić dobio šira ovlašćenja koja se ne bi ticala samo sportskog sektora. Osim toga, navodno je ideja da se stručni štab pojača i Markom Ičelićem, koji radi u Emiratima i koji bi u Partizanu imao posebna zaduženja u radu sa mladim igračima.\nAli, ni tu nije kraj, pominju se čak i prva pojačanja za narednu sezonu, a ona bi mogla da budu veoma atraktivna.\nNavodno, uz Đorđevića, u Partuizan bi se vratila i dvojica iskusnih igrača - centar Miroslav Raduljica koji bi se vratio iz Kine i Jan Veseli koji bi posle sedam godina trebalo da se rastane sa Fenerbahčeom.\nSve ovo zanimljivo zvuči, ali u ovom trenutku je veliko pitanje koliko je realizacija daleko. Ima još vremena do kraja sezone...


Barselona ubedljiva u Mančesteru, Borusija i Benfika ispunjavaju očekivanja - Meridianbet Vesti\nBarselona ubedljiva u Mančesteru, Borusija i Benfika ispunjavaju očekivanja\nKao i u prethodnom kolu Lige šampiona meč u kome igraju Barselona i Mančester siti izaziva najviše pažnje, a sada se igra u na stadionu “Etihad”.\nBarselona je nastavila dva niza trijumfa u prethodnom meču sa Mančester sitijem. Jedan niz su pobede nad Mančester sitijem, a drugi su pobede nad Pepom Gvardiolom. Katalonski stručnjak baš i ne voli da se vraća u matični klub jer Barselona redovno dobija njegove timove i to prilično ubedljivo.\nTakođe ni Mančester siti ne voli da igra sa Kataloncima, Barselona ima pet uzastopnih pobeda u međusobnim duelima i od toga je samo jednom postigla jedan gol u svim ostalim mečevima su bila bar dva pogotka u mreži “Građana”.\nNa prethodna tri meča ovih protivnika Barselona je vodila i na poluvremenu, a do sada su Katalonci sve mečeve u LŠ igrali 3+. Sada Gvardiola ima problem sa desnim bekovima jer ni Sanja ni Zabaleta nisu potpuno zdravi, a na golu će biti Vili Kabaljero jer je na prošlom meču Bravo dobio crveni karton. Zbog toga odigrajte 3+ kao “siguricu”, ali verujemo i u pobedu Barse i osiguravanje prvog mesta u grupi.\nU duelu koji će verovatno odlučiti putnika u LE Borusija Menhengladbah sa armijom povređenih fudbalera dočekuje Seltik. Prošli meč su dobili 2:0, a Seltik ima jednu od najgorih odbrana u takmičenju. Znaju da se raspucaju, ali minimum im je dva gola u svojoj mreži.\nIako su četiri igrača Borusiji povređena, a Azar, Rafael, Kristensen i Traore pod znakom pitanja Borusija ovom pobedom osigurava LE i bez opterećenja čeka poslednja dva duela i nada se iznenađenju i prolasku grupe.\nU grupi B Bešiktaš i Napoli opet igraju, što garantuje zabavu. Prethodni put je u meču punom preokreta i uzbuđenja bilo 3:2 za “Orlove” iz Istanbula. Napoli, Bešiktaš i Benfika su na po bod udaljeni na tabeli i situacija u ovoj grupi je napeta. Napolitanci su redovno imali mečeve sa velikim brojem golova, ali od povrede Milika se ne snalaze tako dobro.\nIpak Gabijadini se oporavio, a Mertens se pronašao u ulozi lažne devetke i golovi ne bi smeli biti problem. Oba tima imaju problematične odbrane, tako da je GG uz 3+ dobra opklada.\nU Lisabonu gostuje Dinamo Kijev koji će izgubiti sve šanse za prolazak dalje, bilo u LE ili u LŠ, ako ne uzme bodove, Imaju samo remi sa Bešiktašom u Istanbulu u drugom kolu, dok je Benfika na četiri boda. Benfika je ipak dosta kvalitetniji tim i 1 uz solidnu kvotu 1,60 se isplati.\nKazins ne može sam, Jokić i Nurkić gube


Press Online :: Beograd :: Vesić: Vučić me je LIČNO MOLIO da ne menjamo ime Sarajevske ulice\nVesić: Vučić me je LIČNO MOLIO da ne menjamo ime Sarajevske ulice\nZamenik gradonačelnika Beograda Goran Vesić izjavio je, povodom najave gradskih vlasti o promeni imena ulica koje nose imena po toponimima iz SFRJ, da nije reč o brisanju istorije, već o poštovanju srpske istorije.\nVesić je za TV Prva rekao da je o promeni imena ulica u Beogradu razgovarao i sa predsednikom Srbije Aleksandrom Vučićem, koji ga je, kako kaže, lično molio da se ne menja ime Sarajevske ulice.\nS druge strane, naglasio je Vesić, u Sarajevu su izmenjena imena svih ulica koje su imale nazive po ličnostima iz Srbije i one se sada zovu po njihovim ličnostima.\n- Nema razloga da držimo imena sa toponomima iz države koja više ne postoji. Nema potrebe da Beograd ima Hrvatsku ulicu jer nigde u državi Hrvatskoj ne postoji Srpska ulica. Ne možemo biti mazohisti i jedini imati imena po toponimima iz Hrvatske, Bosne, Slovenije... - rekao je Vesić.\nNa pitanje da li je reč o političkoj odluci, on je rekao: "Kako možete da kažete da je to politička priča kada štitimo naš nacionalni identitet."\n- Ne može nama biti važniji Matija Gubac od Ružice Sokić - istakao je Vesić i zapitao da li je on zadužio i pružio Srbiji više od Ružice Sokić.\nVesić je naglasio da će u Beogradu ulice nositi imena ljudi koji su važni za Srbiju i onih koji su zadužili čovečanstvo.


Otvorena 'Kuæa fudbala' - B92\nOtvorena 'Kuæa fudbala'\nKuæa fudbala u Staroj Pazovi otvorena je uz prisustvo najviših zvaniènika svetske i evropske federacije.\nIzvor: B92 subota, 14.05.2011. | 18:45\nOtvaranju su prisustvovali predsednik Fudbalskog saveza Srbije Tomislav Karadžiæ, prvi èovek Meðunarodne fudbalske federacije (FIFA), Sep Blater, èelnik Evropske fudbalske unije (UEFA) Mišel Platini, potpredsednik Vlade Srbije Ivica Daèiæ, ministar omladine i sporta Snežana Samarðziæ Markoviæ i gradonaèelnik Stare Pazove Goran Joviæ.\n"Ponosno predstavljam javnosti projekat koji nosi zalog za buduænost najpopularnijeg sporta, kao i misiju koja je ispunila višegodišnji san èlanova naše fudbalske organizacije", rekao je Karadžiæ na sveèanom otvaranju.\nOn je istakao da "zahvaljujuæi strateskoj pomoæi naše Vlade, FIFA i UEFA, kao i prijateljima iz opštine Stara Pazova mi danas stojimo ispred jednog od najlepših, najmodernijih i najfunkcionalnijih fudbalskih centara u svetu".\n"Ovaj centar je trijumf svih nas. On se izdvaja iz vermenskih okvira i upuæuje nas na stazu kojom idu najbolji. Ovo je trijumf za sva vremena, za ponos i sreæu fudbalskih poklonika", poruèio je Karadžiæ.\nPredsednik FIFA Sep Blater je istakao da mu je "zadovoljstbvo da prisustvuje sveèanosti otvaranja ovog divnog sportskog centra srpskog fudbala".\nPrvi èovek UEFA Mišel Platini je istakao da je "ponosan na posao koji je obavio Fudbalski savez Srbije".\nMinistar omladine i sporta Snežana Samardztiæ Markoviæ poruèila je da je sportski centar u Staroj Pazovi "simbol novog optimizma u nasem fudbalu".\nBlater: Srbija može da bude ponosna\nPredsednik Meðunarodne fudbalske federacije (FIFA) Sep Blater ocenio je danas da Srbija može da bude ponosna na ono što je do sada ostvarila u tom sportu.\n"Srbija se trenutno nalazi na 16. mestu naše rang-liste, što je odlièna pozicija", napomenuo je Blater na sveèanosti otvaranja naše "Kuæe fudbala" u Staroj Pazovi.\nÈelnik FIFA je istakao je kljuèna misija te organizacije "razvoj fudbala" i dodao da je "fudbal mnogo više od šutiranja lopte".\n"Fudbal je deo našeg društva. On je zasnovan na disciplini, borbenosti, fer-pleju i školi života koja treba da bude ukljuèena u naš obrazovni sistem", rekao je Blater.\nOn je slikovito objasnio kako je došlo do izgradnje centra u Staroj Pazovi naglasivši da "nisu bili dovoljni ni gol, ni dva gola", veæ je bio "potreban het-trik".\n"Sami nismo mogli da izgradimo ovaj velelepni objekat. Pomogli su nam Ministarstvo sporta Republike Srbije i opština Stara Pazova, na èijoj se teritoriji nalazi ovo zdanje", zakljuèio je Blater.\nDaèiæ: "Vreme je za umivanje srpskog fudbala"\nPotpredsednik Vlade Srbije Ivica Daèiæ izjavio je na otvaranju srpske Kuæe fudbala u Staroj Pazovi da je vreme za "umivanje našeg najpopularnijeg sporta".\n"Na žaost, mnogo se prljavštine nakupilo oko našeg fudbala i došlo je vreme za njegovo umivanje", poruèio je Daèiæ.\nOn je podsetio na izuzetnu važnost sporta u razvoju mladih.\n"Sport ne sme da deluje desruktivno i rušilaèki na razvoj mladih ljudi. Policija æe zavesti red na tribinama, ali su od toga mnogo važniji javni nastupi pojedinaca koji, na žalost, rade sve da fudbal postane poligon za ostvarivanje njihovih ideja", rekao je Daèiæ.\nMinistar unutrašnjih poslova je poruèio da "pre svake izgovorene reèi, pojedinci treba da razmisle o eventualnim posledicama".\n"Poznat je naèin na koji se može stati na put negativnim pojavama u sportu. Taj put je jednostavan - poštovanje zakona. Ipak, mnogo teže je zaustaviti govor mržnje. Fudbalske utakmice u Srbiji ne smeju da budu mesta na koja æe se odlaziti sa strepnjom. i odakle æe pretiti opasnost po ugrožavanje naših nacionalnih i drugih vrednosti", istakao je Daèiæ.\nDaèiæ je pozvao sve mlade ljude da ignorišu provokacije.\n"Vi budite oni koji æe reæi 'ne' svemu što onemoguæava odlièan fudbal. Neka srca svih ljudi oko sporta ostanu velika i sportska", poruèio je\nDaèiæ i poželeo da sportski centar FSS bude još jedan motiv za povratak našeg fudbala u sam evropski i svetski vrh.\nDaèiæ je podsetio da je naša zemlja poznata po gostoprimstvu, ali "odavno i po vrhunskim sportskim rezultatima i sportistima".\n"Nema sporta koji je nepoznat našim ljudima. .Naši vrhunski sportisti postaju sinonimi za odredjene sportove, a pored sjajnih rezultata u tenisu, vaterpolu, streljastvu i košarci, fudbal je druga najvažnija sporedna stvar na svetu", rekao je Daèiæ.\nOn je napomenuo da je "fudbal dobio svoj dom, ali, ako što su vrata kuæa srpskih domaæina bila uvek otvorena za sve putnike namernike, tako æe i ova kuæa biti otvorena za sve reprezentacije sveta".\n"Želim da fudbal ostane najpopularniji, ali i da postane jedan od naših najuspešnijih sportova", poruèio je na kraju Daèiæ.\nPlatini: "Ponosan sam"\nPredsednik Evropske fudbalske unije (UEFA) Mišel Platini izjavio je da je ponosan srpsku "Kuæu fudbala", koja je sveèano otvorena u Staroj Pazovi.\nPlatini je podsetio da je projekat izgradnje ovog velelepnog zdanja, koje se nalazi nadomak Stare Pazove, poèeo pre dve godine i dodao da je "edukacija dece suština naše fudbalske misije".\n"Deèaci i devojèice u Srbiji bi sada trebalo da iskoriste priliku da treniraju u ovom vrhunskom sportskom centru", poruèio je Platini, koji smatra da fudbal i sport uopšte "imaju veliku društvenu i obrazovnu misiju u kriznom vremenu".\nPrvi èovek evropskog fudbala i nekadašnji reprezentativac Francuske osvrnuo se na probleme koji najviše pogadjaju najpopularniji sport u našoj zemlji.\n"Znam da su državni organi i Fudbalski savez Srbije svesni da mogu pronaæi rešenja za ogromne probleme u koje spada nasilje na terenima", poruèio je Platini.\nOn je ocenio da je "Srbija pogodjena gangrenom nasilja u sportu", ali je napomenuo da su ljudi u UEFA "svesni napora koje ulažu država i fudbalski radnici".\n"Pomno pratimo razvoj situacije", rekao je Platini domaæinima sveèanosti u Staroj Pazovi dodavši da iz vojvodjanske ravnice odlazi "sa oseæanjem uspešno obavljenog posla".\nIskusni fudbalski radnik je iskoristio priliku da domaæinima Evropskog prvenstva za igraèe do 17 godina, koje se sutra završava u Novom Sadu, èestita na odliènoj organizaciji.\n"Poželeo bih puno sreæe finalistima tog turnira, reprezentacijama Holandije i Nemaèke", zakljuèio je Platini.\nVerati zbog povrede najverovatnije propušta Evro 2020\nLester osvojio "teatar snova" – Manèester siti je novi šampion Engleske\nPrvenac Šaponjiæa u porazu Kadiza, Alaves gurnuo Elèe ka "Segundi"\nKonte: Igramo da pokažemo zašto smo prvi\nBarselona završila prvo pojaèanje – stiže štoper iz Sitija


Vi ste ovde: Početna Press centar Saopštenja za javnost Saopštenje povodom tabloidnih napada na UTS\nFondacija za otvoreno društvo je samo jedna od brojnih organizacija koja podržava UTS i sa kojom sarađujemo i sprovodimo projekte. U druge organizacije spadaju, između ostalih i EU, OEBS i Savet Evrope, kao međunarodne organizacije čija je država Srbija članica, odnosno kandidat za članstvo. Svi sprovedeni projekti odnosili su se na unapređenje kvaliteta rada javnog tužilaštva, znanja i veština tužilaca, unapređenja vladavine prava kao i jačanje kapaciteta strukovnog udruživanja, a cilju kvalitetnijeg i delotvornijeg ostvarivanja prava građana na krivičnnopravnu zašitu. Nijedan projekat, organizovan sa Fondacijom ili bilo kojom drugom organizacijom, nije izašao iz domena legitimnih tema o pravosuđu, zakonodavstvu, zaštiti ljudskih prava, vladavini prava i položaju javnog tužilaštva i nosilaca javnotužilačke funkcije.\nPodsećanja radi, delovanje Fondacije u Srbiji, ne ograničava se samo na grantove za projekte nevladinim organizacijama, već i javnim institucijama, organima lokalne samouprave i državnim organima, kao i Konventu – telu saradnje Vlade Republike Srbije i civilnog društva, čiji je UTS član. Takođe, najviši predstavnici Fondacije su u više navrata imali konstruktivne razgovore sa Predsednikom Republike o čemu su izveštavali mediji, a između ostalog povodom porške Fondacije „reformama u oblasti vladavine prava“ u Republici Srbiji.\nPored saradnje sa međunarodnim vladinim i nevladinim organizacijama koje se bave pitanjima vladavine prava i pravosuđa, UTS se uvek trudilo da traži partnere u tužiocima i sudijama iz drugih, posebno evropskih zemalja, tako da smo razvili bogatu i plodotvornu saradnju sa strukovnim udruženjima u inostranstvu. UTS je udruženje koje je istovremeno član Evropskog udruženja sudija i tužilaca za slobodu putem demokratije - MEDEL i Svetskog udruženja tužilaca - IAP. MEDEL je udruženje koje ima status posmatrača u Konsultativnom veću evropskih tužilaca, dok je IAP osnovan od strane Ujedinjenih nacija. O ulozi UTS-a u međunarodnim udruženjima govori i činjenica da je UTS dva puta dobio priznanje od IAP-a, a poslednji put 2017. godine.\nImajući u vidu navedeno smatramo neosnovanim i zlonamernim tvrdnje da UTS deluje u interesu onih „faktora“ kojima nije u interesu stabilnost Srbije. Tužna je činjenica što se široj javnosti, koja nije upućena u način funkcionisanja profesionalnih udruženja, nameće zaključak o „špijunskom“ delovanju javnih tužilaca, samo zbog činjenice da UTS ima saradnju sa organizacijama koje deluju i izvan prostora Republike Srbije. Ovakvo izveštavanje sledi opasnu i već ranije viđenu logiku po kojoj je svaka saradnja sa „stranicima“ sumnjiva, a svako ko govori strani jezik potencijalni „špijun“.\nUTS se za 17 godina postojanja bavilo isključivo pitanjima koje spadaju u domen prava tužioca na javno delovanje u strukovnim udruženjima, što je definisano i međunarodnim dokumentima, kao što je Preporuka Saveta Evrope (2000)19. Nikada se nismo bavili politikom, niti komentarisali političke događaje. Nažalost, deluje da naše vrednosno opredeljenje za demokratski koncept vladavine prava, prihvaćen u zemljama članicama EU u jednom delu javnosti želi biti predstavljeno kao političko delovanje i tako etiketirano kao nelegitimno i protivno državnim interesima.


Dačić, Eštonova i Tači razgovarali i o autoputu Niš - Merdare - Priština\nŽeljka Jevtić; Tanjug\nPremijer Ivica Dačić izjavio je sinoć u Briselu posle druge runde razgovora sa Ketrin Ešton i Hašimom Tačijem, da se razgovaralo o modalitetima primene onoga što je ranije dogovoreno i o tome kako da se pomogne ljudima na Kosovu i unaprede sve životne okolnosti, kao i o gradnji autoputa Niš-Priština, ali bez zadiranja u pitanje statusa Kosova.\nOn je odmah nakon završene radne večere za B92 ocenio da je sastanak bio dug, ali i da je to bio zapravo nastavak razgovora koji je pre nekog vremena imao u Beogradu sa Ketrin Ešton i Hilari Klinton.\n- Razgovori su bili statusno neutralni i teme su bile pronalaženje modaliteta kako da se ono što je već ranije dogovoreno i sprovede - rekao je Dačić, potvrđujući da je takođe bilo reči o projektu autoputa Niš - Priština.\nTači je i sam potvrdio da je u razgovoru bilo reči o zajedničkom projektu izgradnje auto puta Priština-Merdare-Niš i da je zatraženo da EU takođe učestvuje u finansiranju tog projekta.\nPrema saopštenju iz kabineta Ketri Ešton, obe strane su se dogovorile i oko formiranja zajedničke tehničke radne grupe koja će pripremiti studiju o izvodljivosti za autoput Niš-Priština.\nVIDEO> Dačić o projektu izgradnje autoputa Niš-Priština:\nNa večerašnjem sastanku je, kako je rekao premijer Srbije, razmatrani su detalji već važećih sporazuma, o poboljšanju životnih prilika za sve na Kosovu i transparentnosti funkcija koje Beograd finansira za Srbe na Kosovu.\nPrema saznanjima “Blica”, insistiraće se da protok novca bude vidljiv i u regularnim tokovima, kako bi se izbegle zloupotrebe. Naime, dosad su pojedinci, ali i institucije za istu namenu uzimali novac iz oba budžeta i od Vlade Srbije i od institucija u Prištini. Dačić i Tači su se dogovorili i o “vidljivom prisustvu Euleksa” na terenu.\n- Ja sam mu rekao da ne treba da ostavljamo našoj deci da ratuju - rekao je premijer Srbije.\nDačić je rekao da je Tači obećao da će biti formirana jedna kosovska policijska jedinica, sastavljena većinom od Srba, da štiti srpske manastire i druge kulturne spomenike.\nVIDEO> KPS će formirati jedinicu za zaštitu srpske kulturne baštine:\nSagovornici su se složili i oko praktično "zajedničke carine" na Končulju, odakle se na Kosovo ulazi sa istoka iz pravca Bujanovca, i na Jarinju na severu Kosova, gde bi otpočnela primena pilot projekta iz sporazuma o integrisanom upravljanju administrativnom linijom, odnosno granicom.\n- Ovo je bio jedan dobar i koristan sastanak i mislim da smo napravili nekoliko koraka unapred - rekao je Dačić, nagoveštavajući da će sledeći sastanak sa Tačijem biti početkom decembra, tj. nešto pre zasedanja Evropskog saveta.\nPremijer Kosova je rekao da je kosovska strana insistirala da prestane dosadašnji način finansiranja "paralelnih srpskih institucija na Kosovu" i da to finansiranje bude transparentno.\nSinoćna runda razgovora otpočela je odvojenim susretima, Ketrin Ešton sa Dačićem i Tačijem. Sastanak Eštonove sa srpskim premijerom počeo je u 19 sati i trajao je oko 45 minuta, a potom je ona razgovarala sa Tačijem.\nZajednički susret je bio na radnoj večeri, trajao duže i u manje formalnoj atmosferi nego prethodni , tako da se umesto oko 22 časa završio sat vremena kasnije.


Mobil Auto | Bosch ulaže milijarde u klimatske aktivnosti i kvalitet vazduha\nBosch Grupa je pojačala svoje napore u borbi protiv klimatskih promena i poboljšanju kvaliteta vazduha. Od 2020. biće prva ugljenično neutralna industrijska kompanija. Kako navodi Međunarodna agencija za energiju (IEA), u proizvodnji se stvara skoro jedna trećina globalnih emisija ugljen-dioksida. Bosch će povećati energetsku efikasnost, povećati procenat obnovljivih resursa u snabdevanju energijom, ulagati više u zelenu energiju i neutralizovati neizbežne emisije ugljenika. Na taj način će se izbeći stvaranje 3,3 miliona tona emisija CO2 do 2020.\nKako navodi Svetska zdravstvena organizacija (SZO), oko 90 procenata svetske populacije udiše toksičan vazduh. Kompanija Bosch teži da ostvari ambiciozni cilj kako bi poboljšala tu situaciju i smanji zagađenje vazduha od saobraćaja na skoro nula. Optimizacija motora sa unutrašnjim sagorevanjem primenom AI Kompanija predviđa da će 2030. godine oko 75 procenata svih novih automobila i lakih komercijalnih vozila i dalje pokretati motor sa unutrašnjim sagorevanjem. U tom smislu, Bosch nastavlja da ulaže u optimizaciju benzinskih i dizel motora.\nKompanija takođe koristi veštačku inteligenciju za dalji razvoj motora sa unutrašnjim sagorevanjem – koristi veštačku inteligenciju da predvidi i tako kontroliše procesuiranje izduvnih gasova prema šablonima izrađenim na osnovu ponašanja pojedinaca u vožnji. Jedan od stubova projekta je upravljanje mobilnošću kompanije. Cilj je da se smanji saobraćaj u rasponu od šatl autobusa u velikim gradovima u Brazilu, Kini i Turskoj, do rada na daljinu (od kuće) i iznajmljivanja bicikala i električnih bicikala.\nBosch takođe očekuje da će električna vozila igrati veliku ulogu u poboljšanju kvaliteta vazduha u gradovima. Teži da postane lider na masovnom tržištu za elektromobilnost koje je u razvoju. Cilj kompanije je da do 2025. godine ostvari 5 milijardi evra od prodaje u oblasti elektromobilnosti, što je deset puta više nego 2018. godine.\nključne reči: bosch, co2, emisija, group, iea, kompanija, mobilauto tv, neutralna, prva, smanjenje, ugljenicno


Elmedin Kikanović - Blic Sport\nBivši centar Crvene zvezde Elmedin Kikanović imaće prvi zvanični meč protiv šampiona Srbije, a ovog puta u drugom kolu Evrokupa.\nReprezentativac BiH Elmedin Kikanović je pre 11 godina bio na udaru navijača, da bi kasnije postao i vođa crveno-belih. Nemanja Nedović nastavlja da hvali i podržava bivšeg saigrača iz Unikahe Alena Omića.\nTop 5 poteza: Veseli opet briljirao, Kikanović na listi, Parkeru ukazana čast /VIDEO/\nPosle trećeg dana Eurobasketa, izabrano je pet najboljih poteza sa terena u Rigi i Monpeljeu, gde su se igrali mečevi.\nKikanović napustio Crvenu zvezdu\nSada već bivši košarkaš Crvene zvezde Elmedin Kikanović dogovorio se sa čelnicima ruskog prvoligaša Eniseja.\nFIBA povećala kaznu, Kikanović suspendovan godinu dana\nMeđunarodna košarkaška federacija (FIBA) suspendovala je bivšeg centra Crvene zvezde Elmedina Kikanovića na godinu dana.\nOsam meseci suspenzije za Kikanovića\nAntidoping komisija donela je odluku da zbog korišćenja nedozvoljenih supstanci suspenduje na osam meseci sada već bivšeg centra Crvene zvezde Elmedina Kikanovića.\nZvezdi blokirani transferi, traži se reprogramiranje duga\nKošarkaški klub Crvena zvezda neće moći da angažuje nove igrače prema odluci FIBA dok ne izmiri dugovanja od oko 150.000 evra prema Slobodi, a na Malom Kalemegdanu ubrzano traže rešenje za ovu situaciju.\nKikanović: Prodavac me je uveravao da ne kupujem doping\nKošarkaš Crvene zvezde Elmedin Kikanović tvrdi da bi se oko njegove doping afere snimio dobar film nakon što je njegov uzorak bio pozitivan na metil heksanamin, prenosi "Sportski žurnal".\nČetvorica napuštaju Zvezdu\nMarko Kešelj, Nemanja Nedović, Elmedin Kikanović i Lazar Radosavljević zatražili su raskid ugovora sa Crvenom zvezdom.


Zmijanjski vez - svjetsko nematerijalno nasleđe\n13 septembar 2018 .\nMuzej Republike Srpske u Banja Luci izložbom ZMIJANjSKI VEZ-SVJETSKO NEMATERIJLANO NASLjEĐE, autorke muzejske savetnice etnološkinje Danijele Đukanović novosadskoj publici predstavlja priču o vezu koji se od 2014. godine nalazi na UNESKO-voj reprezentativnoj listi nematerijalnog kulturnog nasleđa čovečanstva. Izložba se otvara u četvrtak 13. septembar 2018. godine, u 19 časova (Dunavska 35).\nZmijanjskim vezom prikazana je umetnička kreativnost, unutrašnja simbolička kreativnost i osećajnost koju je vekovima posedovala krajiška žena u svom temperamentu i duhu. Ona je vezom izražavala svoje emocije osećanja i unutrašnje stanje duha. Specifičnost Zmijanjskog veza se ogleda u tome što su bogatstvo ornamenata, tehnika izrade i kolorita jedinstveni i posebni, ne samo u odnosu na susedne oblasti, već i na čitav centralni i zapadni Balkan. Složena ornamentika Zmijanjskog veza specifična je i po tome što u vremenskom periodu od sredine 19. veka pa do danas nije pojednostavljivana. Materijal na kojem je prikazano umeće izrade Zmijanjskog veza doživljavao je transformaciju, ali je vez i dalje zadržavao svoje autentične specifičnosti i svoju autentičnu tamno plavu boju.\nMuzej Republike Srpske godinama učestvuje u projektima regionalnog i međunarodnog karaktera i realizuje iste kao nosilac projekta ili partner u projektu. Najznačajniji projekat Muzeja Republike Srpske je nominacija Zmijanjskog veza 2013. godine na UNESKO-vu Reprezentativnu listu nematerijalnog kulturnog nasleđa čovečanstva i njegov upis na istu listu 2014. godine\nDa bi se promocija i prezentacija Zmijanjskog veza uradila na najvišem nivou Etnološko odeljenje Muzeja je 2015. godine pripremilo i javnosti prezentovalo izložbu “Zmijanjski vez-svjetsko nematerijalno nasljeđe”. Ova izložba je bila realizovana pod pokroviteljstvom Predsednika Narodne Skupštine Republike Srpske gospodina Nedeljka Čubrilovića i prikazana u avgustu 2015. godine u Narodnoj Skupštini Republike Srpske. Od oktobra 2015. godine do marta 2016. izložba je gostovala u Etnografskom muzeju u Beogradu, tokom 2017. godine u više muzeja u Bosni i Hercgovini, te od juna do kraja jula 2018. godine u Muzejskom kompleksu Kolomenskoj u Moskvi, Ruska Federacija. Gostovanje izložbe u Muzeju Vojvodine od 13. septembra do 18. oktobra 2018. godine predstalja nastavak saradnje između Muzeja Republike Srpske i Muzeja Vojovidine i realizovanje potpisanog sporazuma u međuinstitucionalnoj saradnji.\nIzložba se sastoji od 65 trodimenzionalnih predmeta (muzejska građa, predmeti Zmijanjskog veza koji rade nosioci Zmijanjskog veza u 21. veku), 20 rolapova gde će biti predstavljene fotografije Zmijanjskog veza, tri velika postera, digitalno predstavljanje izložbe na dokumentarni film o upisu Zmijanjskog veza na UNESKO-vu listu.\nOsnovna ideja vodilja i cilj izložbe da se javnosti prezentuje značaj zmijanjskog veza u kontekstu nominacije i uvrštenja na UNESKO-vu listu nematerijalnog kulturnog nasleđa čovečanstva čime je postao deo svetskog kulturnog nasleđa. Izložba će prikazati kako je zmijanjski vez nastao u XIX veku, a kako je zadržao svoje postojanje u izradi i primjeni u XXI veku na novi moderan način, prepoznat od strane savremenog čoveka.\nZmijanjski vez je zasigurno jedan od najspecifičnijih i najkarakterističnijih vezova sa prostora Bosne i Hercegovine. Specifičnost ovog veza se ogleda u tome što je bogatstvo oranamenata, tehnika izrade i kolorita jedinstvena i posebna u odnosu na druge vezove u Bosni i Hercegovini. Po svojoj specifičnosti Zmijanjski vez se izdvaja ne samo u odnosu na susedne oblasti već i na sam centrali i zapadni Balkan. Specifičnost Zmijanjskog veza manifestuje se u usklađenosti, harmoniji i stilskoj perfekciji geometrijskih ornamenata ukomponovanih sa tamnoplavim odnosno čivitli koloritom. Za razliku od drugih krajeva Bosne i Hercegovine gde je vez predstavljen u četiri ili dve boje, na Zmijanju je prikazan u tamnoplavoj boji.\nSpecifičnost i posebnost kolorita i ornamentalih kompozicija u Zmijanjskom vezu uočio je krajem 19. veka i Vladislav Skarić koji ističe da ornamentalnog bogatstva nema više nigde u Bosni i Hercegovini. Detaljno istraživanje i posebnost Zmijanjskog veza objasnila je i obradila Bratislava Vladić Krstić u svom radu Tekstilna radinost na Zmijanju. Zmijanjskim vezom bavili su se i drugi istraživači koji su se pre svega bavili izučavanjem zmijanjske narodne nošnje od Milana Karanovića 1926. godine do savremenih istraživača.\nKolekcija Zmijanjskog veza koja se čuva u Zbirci tekstila Etnološkog odeljenja Muzeja Republike Srpske sakupljana je od 1930. godine do danas. Najkarakterističnije primerke Zmijanjskog veza prikazanog na rukavima, ošvama i boščama ženskih košulja sa Zmijanja sakupio je prvi direktor muzeja Vrbaske banovine akademski slikar Spiridon Špiro Bocarić. U kolekciji se čuva 220 primeraka Zmijanjskog veza prikazanog na rukavima, ošvama (nisprsnice našivene na žensku košulju) i boščama (oglavalja). Više od polovine kolekcije sakupljeno je u periodu od 1930. do 1940. godine. Drugi deo kolekcije otkupljivan je od 1950. godine do danas.\nKolekcija Zmijanjskog veza koja se čuva u Zbirci tekstila Etnološkog odjeljenja Muzeja Republike Srpske sakupljana je od 1930. godine do danas. Najkarakterističnije primjerke Zmijanjskog veza prikazanog na rukavima, ošvama i boščama ženskih košulja sa Zmijanja sakupio je prvi direktor muzeja Vrbaske banovine akademski slikar Spiridon Špiro Bocarić. U kolekciji se čuva 220 primjeraka Zmijanjskog veza prikazanog na rukavima, ošvama (nisprsnice našivene na žensku košulju) i boščama (oglavalja za glavu). Više od polovine kolekcije sakupljeno je u periodu od 1930. do 1940. godine. Drugi dio kolekcije otkupljivan je od 1950. godine do danas.


BiH će igrati u grupi “D“ Evropskog prvenstva u Trondheimu, a rivali će joj biti domaćin Norveška, Francuska i Portugal. U drugi krug plasirat će se po dvije prvoplasirane reprezentacije iz svake od šest grupa. Prvu utakmicu rukometni “Zmajevi“ igrat će 10. januara protiv Norveške sa početkom u 20.30 sati. Slijedi duel sa Portugalcima dva dana kasnije, te sa Francuzima 14. januara.\nRusija smatra optužbe da je Iran oborio avion neosnovanim


Posetite dom Despota Đurađa i Proklete Jerine - Pecina posla\nPosetite dom Despota Đurađa i Proklete Jerine\n25/10/2020 Autor pecinaposla Leave a Comment\nSmederevska tvrđava je jedna od najvećih srednjovekovnih ravničarskih tvrđava u Evropi i poslednje veliko delo srpske arhitekture iz tog perioda. Istorija na ovim mestu još uvek živi – grobnica plemkinje sa srednjovekovnim nakitom iskopana je 2012. godine. Zato je ovo mesto koje svi zaljubljenici u arheologiju i istoriju moraju da posete.\nKada jednom zakoračite u Tvrđavu, ko zna… možda i uspete da pronađete i legendarno blago Proklete Jerine! 🙂\nSmederevska tvrđava je bila upravno, vojno, privredno, kulturno i crkveno sedište srpske Despotovine, a podigao je Despot Đurađ Branković, sestrić despota Stefana Lazarevića. Sagrađena je u periodu od 1428. do 1439. godine, svojim položajem na ušću reke Jezave u Dunav zauzima površinu od približno 11 hektara. Smederevska tvrđava ima trougaoni oblik i 25 visokih kula, po kojima je i danas prepoznatljiva, a sastoji se iz dva dela – Velikog i Malog grada. Ostaci nekadašnjeg dvorca u kome je živela despotova porodica i plemstvo predstavljaju Mali grad (izgradnja je trajala samo dve godine), dok je nešto kasnije podignut Veliki grad i u njega se sklanjalo stanovništvo prilikom turskih osvajanja.\nO zidanju ove tvrđave postoje mnoge legende i predanja koja i danas možete čuti od meštana i lokalnih vodiča. Jedna od njih kaže da je despot Đurađ Branković usnio san u kome mu je rečeno da se novi grad mora nalaziti na reci i da je posle toga naredio podizanje tvrđave na ušću reke Jezave u veliki Dunav. Tokom izgradnje grada kamen je donošen iz Viminacijuma, sa Kosmaja i iz tvrđave Ram na Dunavu.\nZanimljivo je da je Smederevska tvrđava građena tolikom brzinom da su njeni graditelji umirali od iznemoglosti, a narod je krivca za tragedije pronašao u despotici Jerini (Irina Kantakuzin), nazvao je „prokleta“ i to ime je ostalo do danas.\nTako je verovatno i nastala legenda o blagu koje je ona, pre nego što su osvajači prodrli u utvrđenje, zakopala negde u tvrđavi, da ga nikada ne pronađu. Pošto zaista nikada ništa slično nije pronađeno na ovim prostorima, ako tražite istinisku avanturu i maštate o tome da postanete Indijana Džouns, u Smederevska tvrđava pružiće vam priliku da pokušate da ostvarite svoj san.\nIskopavanja u tvrđavi i dalje traju, pa ako posetite ovo mesto zaista ćete imati utisak da se istorija dešava bukvalno pred vama…\nOna je dugo odolevala osvajačima. Kada je 1459. godine konačno pala pod tursku vlast, bio je to i kraj srednjovekovne srpske države.\nSmederevska tvrđava je bila izuzetno očuvana sve do sredine 20. veka. Tada se, tokom II svetskog rata, desila velika eksplozija municije koja je oštetila tvrđavu i uništila ogroman deo Smedereva. Tvrđava je 1946. godine stavljena pod zaštitu države, a njena konzervacija i dalje traje.\nMali grad Smederevske tvrđave je otvoren za posetioce od 8 do 20 časova svakodnevno, a cena ulaznice je 120 dinara, dok je za decu do 7 godina u pratnji odrasle osobe i lica sa posebnim potrebama ulaz u Mali grad je slobodan.\nU svakom slučaju, čak iako niste ljubitelji istorije, Smederevska tvrđava ima šta da vam ponudi. Ovde se preko leta održavaju brojne manifestacije i žurke koje mističnost i drevna otmenost tvrđave pretvaraju u nezaboravne događaje. Takođe zanimljivo je da prisustvujete i manifestacijama, kao što je nedavno bila „Viteški oktobar“. Dođite, zakoračite u prošlost, opustite se i uživajte u drugoj dimenziji… 😉\nIzvori: Pecina posla/ Visit Smederevo/ Serbia.com\nKljučne reči u članku: Arheologija, Despot Đurađ Branković, Istorija, Smederevo, Smederevska tvrđava, Srednji vek, Tvrđava


Novi Bečej: Seminar veterinara\nU subotu, 14.maja u pozorišnoj sali Doma kulture opštine Novi Bečej realizovan je seminar veterinara.\nDanašnja edukacija je bila vezana za probleme koje se javljaju kod velikih životinja. Jedan od organizatora ovog predavanja je sekcija koja je organizovana unutar Veterinarske komore, a to je Udruženje velike prakse Srbije koja se inače bavi problemima velikih životinja-goveda, svinja, ovaca i koza.\n„Veterinarska komore Srbije u okviru svojih redovnih planskih aktivnosti permanentne edukacije veterinara organizuje niz seminara predavanja, koji se boduju i jednostavno koriste za petogodišnje skupljanje poena, da bi kolege mogle da izvrše svoje relicenciranje. Novi Bečej se izborio za status jednog grada, u kojem se održavaju edukacije. Dolaze kolege iz šire okoline i u jednom zaista prijatnom ambijentu organizujemo ovo predavanje“ -izjavio je Vojislav Blažin, direktor Veterinarske stanice „Vetvranjevo“, kao i predsednik Reginalnog odbora veterinarske komore za srednji Banat.\nGosti seminara su iz Beograda, Svilajnca kao i iz srednjeg i severnog Banata, a sledeće predavanje je planiran za jesen ove godine.


Manifestacija je uvrštena na listu međunarodnih festivala Republike Srbije na godišnjoj konferenciji CIOFF Južna Evropa. CIOFF je ogranak UNESCO čiji je cilj očuvanje i promovisanje svetskog nematerijalnog kulturnog nasleđa.\nNa festivalu su, osim domaćina i ansambala iz Srbije, nastupili folklorni ansambli iz Grčke, Hrvatske, Mađarske, Bugarske, Rumunije, Kolumbije, Italije, Bosne i Hercegovine, i tako su građani i posetioci Bečeja bili u prilici da se upoznaju sa kulturama drugih naroda.\nSvi festivalski nastupi održani su na bini na gradskom trgu oko pola devet uveče, dok je svakog dana festivala organizovan defile učesnika gradom koji su nastupali te večeri.\nZa tri dana folk festa, recimo, nastupili su „Bereginje“, pevačka grupa bečejskog „Đida“ i ansambl „Đida“, KUD „Pasjanka“ sa Kosova, MKD „Petefi Šandor“ iz Bečeja, plesna grupa „Alföld“ iz Čongrada, KUD „Ohridski biseri“ iz Makedonije, plesači iz Kolumbije koji su izazvali najveće oduševljenje publike…\nEpilog „Bečej folk festa“ su zadovoljni organizatori, građani i učesnici iz 9 zemalja, kao i više hiljada posetilaca nastupa.\nFestival je okončan zajedničkim kolom učesnika na gradskom trgu.\nManifestacija je održana zahvaljujući podršci opštine, preduzetnika i građana Bečeja.\nViše iz ove kategorije « Utisci s festivala na vodi: „Tanderbal“ drugi put\tNa platou ispred Srpskog narodnog pozorišta Danas protesti u Novom Sadu »


Bifurkacija | Veliki Rečnik\nBifurkacija, šta je to zapravo? Da li ste upoznati sa tačnim značenjem ove reči?\nPojava u kojoj voda jedne reke otiče u dva različita sliva naziva se bifurkacija.\nSa terminom bifurkacija susrećemo se još u osnovnoj školi na časovima geografije, zbog čega je verovatno veliki broj ljudi upoznat sa značenjem ove reči. Oni koji možda nisu pazili na časovima ili su pak zaboravili šta znači ovaj pojam, došli sun a pravo mesto.\nEtimologija nas uči da je pojam bifurkacija potekao iz latinskg jezika, preciznije od reči bifurcus, što znači račvast, račvanje, grananje. Na našim prostorima ovaj pojam koristi se da označi pojavu u kojoj voda jedne reke otiče u dva različita sliva.\nDrugim rečima, bifurkacija podrazumeva da će se voda jedne rekla slivati u dva različita hidrogafska sistema. Bitno je istaći da je reč o veoma retkom hidrografskom fenomenu u svetu.\nBifurkacija može biti prirodna i veštačka. Jedan ređi tip ove pojave jeste i jezerska bifurkacija kakva postoji u Poljskoj i Lici.\nNa prostorima naše zemlje poznata je bifurkacija reke Nerodimke koja se nalazi na Kosovu. Reč je o veštački napravljenoj bifurkaciji negde tokom 13-og veka. U svetu najpoznatija je bifurkacija u Južnoj Americi, gde reka Kasikjare deo vode šalje u reku Orinoko (koja se uliva u Karipsko more), a drugi deo odlazi u reku Rio Negro i završava u Atlanskom okeanu.\nbifurkacija pojam šta je šta znači značenje značenje reči